YANG PENTING, ASALKAN BUKAN RAIS YATIM!!

UMNO didakwa turut menamakan calon sendiri untuk mengisi kekosongan jawatan Yang Di Pertua Dewan Negara walaupun Perdana Menteri, Muhyiddin Yassin sudah mencadangkan nama Dr Rais Yatim.
Hal itu menarik perhatian kerana ia membayangkan UMNO sendiri tidak menerima pencalonan Dr. Rais walaupun pemimpin Bersatu Negeri Sembilan itu asalnya dari parti tersebut.
Menurut sumber, asalnya Muhyiddin menamakan Dr. Rais pada pertengahan Ogos lalu.
Bagaimanapun katanya, belajar daripada insiden penukaran Yang Di Pertua Dewan Rakyat baru-baru ini, pembangkang turut mengemukakan calon sendiri.
Justeru dua nama ditampilkan, masing-masing Senator Yusmadi Yusoff dan Senator Theodore Douglas Lind.
Yusmadi dicadangkan oleh Ahli Dewan Negara dari Negeri Sembilan, Ahmad Azam Hamzah, manakala nama Lind – yang merupakan wakil Warisan dari Sabah – dikemukakan Senator Marzuki Yahya.
Sumber mendakwa, UMNO tampil mengemukakan nama keempat pada saat-saat akhir iaitu dua hari sebelum Dewan Negara bersidang pada esok, 2 September.
“Pada 31 Ogos seorang senator UMNO mencadangkan nama Mohamad Ali Mohamad untuk dipilih menggantikan SA Vigneswaran,” katanya kepada Malaysiakini.
Kata sumber itu, pada asalnya tidak nampak ada masalah untuk semua parti kerajaan menerima Dr. Rais sebagai calon bersama, namun perjalanan politik bekas Timbalan Presiden Parti Semangat 46 itu akhirnya tidak disenangi.
“Dr. Rais sudah menjadi ‘musuh bersama’ buat banyak parti, sama ada pembangkang atau UMNO,” kata sumber itu lagi.
Untuk rekod, selepas Semangat 46 dibubarkan, Dr. Rais bersama pemimpin lain parti itu menyertai UMNO.
Bagaimanapun dia kemudian menukar partinya sekali lagi dengan menyertai Bersatu sebaik hilang kuasa pada PRU14 lalu.
Bekas Presiden Semangat 46, Tengku Razaleigh Hamzah, bagaimanapun kekal bersama UMNO dan ketika ini dilantik sebagai Pengerusi Jemaah Penasihat parti berkenaan.
Sementara itu, Muhamad Ali yang dihubungi Malaysiakini mengesahkan dia tahu namanyabdicalonkan untuk mengisi kekosongan yang ada di Dewan Negara.
“Tetapi saya tak pasti sama ada nama saya benar-benar diserahkan secara rasmi ke Dewan Negara untuk dipertimbangkan atau tidak,” katanya.

0

0

votes
Article Rating
Kongsikan artikel ini


INIKAH SEBAB MUSA AMAN TAKUT SHAFIE APDAL BERI GERAN TANAH KEPADA RAKYAT SABAH?

Menjelang PRN Sabah yang dijadualkan berlangsung pada 26 September ini, bekas Ketua Menteri Sabah, Musa Aman nampaknya semakin tidak senang duduk dan kepanasan punggungnya.
Ini berikutan dengan langkah Ketua Menteri Sabah interim, Shafie Apdal yang menjelajah ke seluruh pelusuk negeri memberikan geran tanah kepada rakyat yang sudah memohon sejak berpuluh tahun lamanya.
Ketika era pemerintahan Musa Aman sekitar 2003 sehingga 2018, isu geran tanah kepada rakyat Sabah gagal ditangani oleh beliau dan isu itu menjadi tertunggak sehinggalah Warisan menjadi kerajaan dan Shafie Apdal telah berusaha mencari jalan untuk menyelesaikannya.
Mungkin ketika Musa Aman menjadi Ketua Menteri, beliau sibuk dengan urusan lain, termasuk untuk dirinya sendiri sehinggakan terlupa rakyat bawahan di Sabah yang saban tahun menanti geran tanah terus terbiar tanpa pembelaan.
Lebih-lebih lagi disebabkan oleh kronisme dan birokrasi kerajaan UMNO dan BN pimpinan Musa waktu itu telah menyebabkan isu tersebut gagal diselesaikan.
Kini, susulan kecoh isu geran tanah yang diselesaikan oleh Shafie Apdal, timbul pula bukti baharu mengaitkan Musa Aman yang didakwa menyalahgunakan kuasanya memohon tanah negeri untuk pemilikan peribadi bersama dua yang lain melalui syarikat yang dimilikinya sekitar tahun 1997 sehinggalah 1998.
Beberapa bukti dan dokumen yang diperolehi serta tersebar di media sosial mendapati Musa Aman dikatakan pernah memohon tanah negeri sebanyak 20,000 ekar pada tahun 1998 menerusi syarikat miliknya di mana beliau ketika itu adalah salah seorang Pengarah Syarikat Corak Nakhoda Sdn Bhd.
Lebih menarik lagi, permohonan tanah  itu dibuat ketika Musa Aman menyandang jawatan Pengerusi Yayasan Sabah sejak Mac 1995 sehingga beliau meletakkan jawatannya pada Mac 1999 selepas bertanding atas tiket UMNO di DUN Sungai Sibuga.
Dalam dokumen yang tersebar luas itu, Musa Aman menerusi syarikatnya Corak Nakhoda memohon seluas 20,000 ekar di wilayah Tongod, Kinabatangan untuk tujuan pembangunan pertanian.
Persoalannya di sini, mengapa Musa Aman yang pada ketika itu memegang jawatan Pengerusi Yayasan Sabah memohon tanah negeri untuk kegunaan syarikatnya sendiri?
Bukankah ini sudah menjadi suatu kesalahan kerana wujudnya “conflict of interest” dan semestinya kes ini perlu disiasat oleh pihak berkuasa?
Untuk rekod, Corak Nakhoda semasa permohonan tanah itu dilakukan mempunyai dua pengarah yang lain, iaitu Mohamad Sari Nuar dan Ajit Galun.
Lebih menarik lagi, individu yang memberikan kelulusan permohonan tanah tersebut pada ketika itu adalah seorang rakan karib Musa Aman yang juga merupakan ADUN Balung, Osman Jamal di mana beliau ketika itu adalah Pengarah Tanah dan Ukur Sabah.
Dalam dokumen permohonan tanah tersebut, Osman telah meletak minitnya “sila ambil tindakan” dan dipercayai ia bagi memberikan kelulusan kepada permohonan yang dibuat oleh syarikat milik Musa Aman itu.
Siapa Osman Jamal ini?
Beliau merupakan calon BN di DUN Balung pada pilihan raya 2018 lalu tapi kemudiannya pada Mac 2019 melompat menyertai PKR, kemudian melompat sekali lagi menyertai WARISAN dan kini terbaru melompat buat kali ketiga menyertai Musa Aman untuk menjatuhkan Shafie Apdal melalui sokongan Akuan Bersumpah atau SD.
Osman Jamal ini juga selepas melompat menyokong Musa Aman, turut lantang mengkritik tindakan Shafie Apdal yang memberikan geran tanah kepada rakyat Sabah.
Sekarang, baharu kita tahu mengapa beliau sangat marah apabila kerajaan Warisan memberikan geran ini kerana beliau juga salah seorang yang terkait dalam skandal tanah negeri Sabah yang diluluskannya kepada rakan-rakan politiknya, termasuk Musa Aman.
Jadi, sekiranya benar dakwaan ini maka sahihlah rakyat Sabah sebenarnya sudah tertipu sejak berpuluh tahun oleh bekas pemimpin negeri yang berhasrat untuk menjadi Ketua Menteri sekali lagi.
Jadi, siapa sebenarnya yang membela rakyat Sabah – adakah Musa Aman yang dikatakan memperolehi 20,000 ekar untuk syarikatnya sendiri atau kerajaan Warisan pimpinan Shafie yang meluluskan permohonan tanah kepada rakyat Sabah yang memerlukan?
Renung-renungkanlah wahai rakyat Sabah sebelum mengundi pada 26 September nanti!!
(Shahbudindotcom 02/09/2020)

0

0

votes
Article Rating
Kongsikan artikel ini


TIDAK ADA ALASAN UNTUK KEFANATIKAN AGAMA

Saya bertegas menentang retorik fanatik agama atau kaum yang terus memecahbelahkan perpaduan rakyat Malaysia.
Ahli Parlimen Pasir Puteh YB Nik Muhammad Zawawi Salleh yang memberi komen terkait kitab Injil baru-baru ini adalah sikap yang kurang bijak, tidak peka dan mencerminkan pemahaman Islam yang rendah etika tatkala berbahas dengan penganut-penganut agama lain, dalam konteks ini ia merujuk pada agama Kristian.
Saat kita paculkan dialog antara umat Islam dan Kristian, ia sewajarnya dipaksikan pada semangat persaudaraan seperti yang ditegaskan Allah SWT yakni, “Wahai Ahli Kitab, marilah kepada satu kalimah yang bersamaan antara kami dengan kamu” (Surah Ali ‘Imran :64) yang menyeru persaudaraan atas asas mentaati Tuhan yang satu.
Jika niat beliau adalah untuk mengajak orang ramai untuk memahami Islam, adalah mustahak untuk menggunakan “kebijaksanaan dan nasihat yang baik” (An-Nahl: 125) yang bermaksud saling menghormati antara satu dengan yang lain.
Jika perkataan kita itu menimbulkan perseteruan dan kesalahfahaman, maka jalan terbaik adalah menonjolkan kerendahan hati dengan mengakui kemungkinan terdapat kesalahan dalam pendekatan kita itu.
Kita mampu membawa dan mencipta kerukunan dengan memperteguh akhlak dan teladan Rasul yang menegaskan tentang aspek kasih sayang dan sikap belas kepada jiran-jiran kita tanpa mengira agama. Dan ini ditonjolkan sendiri oleh Nabi Muhammad SAW melalui kata-kata dan sikapnya.
Perdana Menteri dalam perutusan kemerdekaan menyatakan bahawa, “Bersatu padu dengan semangat waja, mari bersama kita pertahankan kemerdekaan negara” seharusnya mencerminkan komitmen beliau dalam memperkukuh perpaduan dan menolak faham kefanatikan.
Al Quran memerintahkan ‘fa yusari’una fil khayrat’ yang bermaksud berlumba-lumbalah dalam mengerjakan kebaikan. Saranan saya kepada rakan-rakan Muslim yang berkhidmat di sektor awam agar berlumba-lumbalah dalam membanteras kemiskinan dan membendung jurang pendapatan yang semakin melebar. Ini antara nilai kebaikan yang telah diamanahkan oleh pengundi kepada kita.
Rakyat Malaysia juga sedar bahawa dalam usaha kita dalam mendepani tantangan-tantangan seperti pengangguran, kemunduran ekonomi, tahap pendidikan yang semakin merudum, kebejatan dan kefanatikan agama bergantung pada sikap kita dalam memastikan prinsip keadilan, kesaksamaan dan sikap belas kepada semua dipraktikkan. Tidak harus ada yang terkecuali dari hukum, dan keadilan mesti ditegakkan.
ANWAR IBRAHIM
Presiden PKR/Ketua Pembangkang
01 September 2020.

0

0

votes
Article Rating
Kongsikan artikel ini


SASARAN 36 KERUSI PEJUANG – HARAPAN ATAU ANGAN-ANGAN?

Pengasas Parti Pejuang Tanah Air atau Pejuang, Tun Mahathir Mohamad menyasarkan parti itu mampu memenangi 36 daripada 222 kerusi Parlimen pada PRU15 akan datang.
Menurutnya, walaupun jumlah sasaran kerusi itu kecil, namun ia akan menjadi kuasa penentu kepada gabungan mana yang akan menubuhkan kerajaan.
“Pejuang menyasarkan menang 36 kerusi, kemudian kita boleh menentukan siapa yang akan menjadi kerajaan.
“Kami adalah parti bebas dan tidak terikat dengan sesiapa. Kami tidak fikir mana-mana dua gabungan boleh menang untuk menubuhkan kerajaan.
“Jika kita boleh menang 36 kerusi Parlimen, kita memiliki kuasa untuk menyertai mana-mana gabungan,” katanya dalam sidang media di Yayasan Kepimpinan Perdana di Putrajaya.
Mengulas lanjut, bekas Perdana Menteri sebanyak dua kali itu berkata, jika ada parti yang mahukan sokongan Pejuang, mereka perlu akur kepada syarat ditetapkan.
“Kita sudah ada senarai lebih 18 Ahli Parlimen secara asasnya di Sabah dan Sarawak, mereka bukan Pejuang tetapi friendly (mesra) dengan kita dan percaya dengan prinsip kita.
“Jadi kami akan bekerjasama dengan mereka dan berharap di Semenanjung juga, akan ada rakyat yang menyokong kita,” katanya lagi.
Kesimpulannya dalam PRU akan datang, Pejuang tidak akan menyertai PH dan tidak juga akan bersama PN.
Sebaliknya, Pejuang akan bertanding bersendirian untuk mencapai matlamat memenangi 36 kerusi Parlimen agar boleh menjadi kuasa penentu kepada pihak yang ingin menubuhkan kerajaan.
Rasionalkah 36 kerusi itu?
Dahulu, ketika Bersatu bersama PH dalam PRU14, berapa jumlah kerusi yang mampu dimenangi?
Bukankah hanya 13 kerusi saja?
Jadi, di mana asasnya dengan bersendian pula Pejuang yakin menang sehingga 36 kerusi dan lebih tinggi berbanding PRU14 lalu dan bersama gabungan yang lebih tersusun?
Apakah Tun Mahathir tidak mengambil iktibar daripada keputusan PRK Slim baru-baru ini?
Ambil saja Langkawi dan Jerlun sebagai contoh, masih bolehkah Tun Mahathir dan anaknya Mukhriz mengekalkan dua kerusi tersebut dengan hanya Pejuang bertanding bersendirian?
Belum lagi di Sri Gading dan Simpang Renggam yang ada pengundi bukan Melayu yang agak tinggi di sana.
Jadi, celah mana Pejuang boleh menang sehingga 36 kerusi Parlimen?
Ia suatu harapan atau angan-angan?
(Shahbudindotcom 03/09/2020)

0

0

votes
Article Rating
Kongsikan artikel ini


MUHYIDDIN TIDAK MAHU MUSA AMAN SEBAGAI CALON LAGI?

Kedudukan Musa Aman sama ada akan bertanding atau tidak dalam PRN Sabah 26 September depan adalah misteri yang belum terungkai setakat ini.
Bagi Musa, memandangkan beliau telah bekerja keras dalam cubaan untuk menumbangkan Shafie Apdal, walaupun usahanya itu menemui kegagalan, sebaliknya DUN Sabah akhirnya dibubarkan, tentulah dalam hatinya ingin bertanding semula.
Sekurang-kurangnya jika bertanding semula di DUN Sungai Sibuga dan menang lagi, ditakdirkan pula kiranya Warisan berjaya dikalahkan, dapatlah Musa bersaing semula untuk kembali menjadi Ketua Menteri.
Tetapi, jika tidak bertanding, maka terlepaslah segala peluangnya untuk menduduki semula kerusi Ketua Menteri itu.
Dengan tidak bertanding juga seolah-olah usaha Musa menggegarkan politik Sabah dan menjatuhkan kedudukan Shafie sebelum ini sebagai sia-sia belaka.
Tambahan lagi, penyokong Musa tentu saja masih ramai yang mahu bekas Ketua Menteri Sabah itu terus bertanding lagi di DUN Sungai Sibuga.
Begitu pun, perkembangan terbaru nampaknya tidak memihak kepada Musa jika beliau teringin untuk bertanding dalam PRN Sabah nanti.
Ini berikutan, Muhyiddin Yassin dihabarkan telah memberi mesej yang jelas agar Musa diketepikan dan tidak diberi ruang bertanding lagi jika PN benar-benar ingin menumbangkan Warisan dan menjatuhkan Shafie Apdal.
Para pemimpin PN khabarnya telah diperingatkan jika Musa bertanding lagi, mereka mungkin terpaksa menghabiskan banyak masa untuk menjawab pelbagai isu isu berkaitan bekas Ketua Menteri yang banyak kontroversi itu.
Sebaliknya, kalau Musa tidak diletakkan sebagai calon, kerja kempen PN akan lebih mudah dan boleh ditumpukan sepenuhnya untuk menyerang Warisan dan Shafie Apdal saja.
Dalam lawatan dua hari Muhyiddin ke Sabah baru-baru ini, beliau telah pun menunjukkan isyarat tersebut dengan tidak menyebut sama sekali nama Musa dalam suatu majlis yang dihadiri oleh para pemimpin PN negeri.
Tindakan Muhyiddin tidak menyebut nama Musa itu bukan saja disedari oleh semua pemimpin PN, malah Musa yang turut berada dalam majlis tersebut dikatakan amat tersinggung dengan apa yang diperlakukan terhadapnya.
Musa dikatakan sedar tindakan Muhyiddin tidak menyebut namanya itu memang sesuatu yang disengajakan.
Beliau dikhabarkan tidak dapat tidur malam dengan perbuatan Muhyiddin itu dan telah datang meluahkan rasa hatinya sehingga menjelang Subuh kepada seorang pemimpin Bersatu dari Semenanjung yang turut berada di Sabah ketika itu.
Apa yang lebih mendukacitakan Musa ialah berikutan peluang UMNO menang juga agak seimbang dengan Warisan, pimpinan parti itu juga setakat ini nampaknya bersetuju agar beliau direhatkan saja dalam PRN kali ini.
Dengan terketepinya nama Musa, pertembungan merebut jawatan Ketua Menteri di pihak UMNO dijangka hanyalah antara Bung Mokhtar Radin dan Abdul Rahman Dahlan saja.
Dalam hal ini, apakah Musa akan hanya berdiam diri saja dalam PRN akan datang ini atau beliau akan berusaha dalam bentuk lain untuk melepaskan dendamnya menjatuhkan Shafie?
Atau mungkin Abdul Rahman Dahlan, bekas Setiausaha Politiknya sebelum ini adalah proksinya untuk merebut kerusi Ketua Menteri daripada Shafie?
(Shahbudindotcom 04/09/2020)

0

0

votes
Article Rating
Kongsikan artikel ini


ZAHIDI HARUS DIDAKWA SEBAR BERITA PALSU DI DEWAN NEGARA

Tak pasti jangan kongsi, jadilah pengguna internet yang bijak – inilah ayat yang pernah diperingatkan oleh Timbalan Menteri Komunikasi dan Multimedia, Zahidi Zainul Abidin berhubung penyebaran berita-berita di alam maya.
Malangnya, sebagai seorang timbalan menteri, beliau bukan saja menyebaarkan berita yang salah di media sosial, bahkan lebih buruk mengucapkannya di Dewan Negara, sebuah tempat yang mulia.
Walaupun sudah meminta maaf atas kesalahan maklumat yang diterimanya berhubung dakwaannya bahawa pelajar UMS, Veveonah Mosibin tidak mengambil peperiksaan ketika memanjat pokok untuk mendapatkan akses internet, sebaliknya menuduh hanya untuk mencari populariti sebagai youtuber, semuanya sudah terlanjur dan tidak lagi bermakna.
Zahidi bukan saja melukakan hati pelajar terbabit dan keluarganya, bahkan seluruh orang Sabah yang terasa dihina dengan jawapannya di Dewan Negara itu.
Kini bukan saja rakan-rakan Veveonah yang mengesahkan memang peperiksaan sedang berlangsung ketika itu, malah ada gurunya juga tampil mengesah dan menyokongnya.
Dalam hal ini, Zahidi bukan saja wajar dikecam atas penghinaannya kepada pelajar miskin tersebut, bahkan sebagai timbalan menteri, beliau juga patut didakwa kerana menyebar berita palsu dan menjadikannya sebagai sandaran dalam memberi jawapan di Dewan Negara.
Sebagaimana Attakiri yang bersalah melanggar perintah kuarantin diri, Zahidi juga sebenarnya melakukan kesalahan dan harus didakwa atas kesalahannya.
Lebih-lebih lagi dengan pengakuannya sendiri menerima maklumat yang salah berhubung Veveonah dan memohon maaf, bermakna beliau mengakui kesalahannya yang telah dilakukannya.
Sebagai timbalan menteri yang pernah memberi ingatan kepada rakyat agar jangan berkongsi maklumat yang tidak pasti, tetapi akhirnya beliau sendiri melakukannya, bukankah ini menunjukkan kecuaian dan tiada langsung sikap kepimpinan melalui teladan dalam dirinya?
Apakah pemimpin seperti ini harus terus berada sebagai pemimpin kepada rakyat dengan menikmati imbuhan gaji daripada cukai rakyat?
Apa pun, menjelang PRN Sabah pada 26 September ini, pengundi Sabah harus mengambil iktibar daripada perlakuan Zahidi ini.
Itulah sebenarnya wajah kebanyakan pemimpin UMNO terhadap orang miskin dan tidak berkemampuan di negara ini.
Bagaimana parti itu sudah dikalahkan dan kemudian beroleh kuasa melalui pintu belakang, perangai dan sikap mereka sama saja – hanya memikirkan diri sendiri dan gemar menghina orang lain yang lebih rendah statusnya.
Lantaran itu, PRN Sabah harus menjadi titik tolak untuk pengundi memilih parti dan pemimpin yang betul-betul pro rakyat dan tidak menghina orang miskin.
Jika Zahidi tidak didakwa atas berita palsu yang disebarkannya, sahlah kerajaan PN yang berkuasa sekarang di mana UMNO menjadi sebahagian daripadanya sedang membela dan melindungi Ahli Parlimen Padang Besar itu yang sebelum ini pernah melontarkan idea agar ketum dihalal dan dijadikan industri di Perlis.
(Shahbudindotcom 04/09/2020)

0

0

votes
Article Rating
Kongsikan artikel ini


MUHYIDDIN TAK LAYAK DIBERI PUJIAN

Sekarang ini seolah-olah terdapat kecenderungan yang membuak-buak untuk pelbagai pihak mula tampil memuji dan menyanjung Muhyiddin Yassin sebagai Perdana Menteri.
Penganalis politik, pensyarah universiti dan pusat-pusat kajian tertentu nampaknya macam silih berganti mengeluarkan naratif dan dapatan baru yang kononnya Muhyiddin adalah Perdana Menteri terbaik dan kian mendapat sokongan rakyat.
Cuba juga digambarkan bukan setakat Muhyiddin lebih diterima rakyat, bahkan dibentangkan bahawa Perikatan Nasional atau PN lebih dikehendaki terus menjadi kerajaan berbanding MN atau BN yang merupakan sebahagian daripada PN sekarang.
Secara kasarnya dapat dilihat bahawa semua penonjolan itu tidak setakat untuk meremehkan kedudukan MN dan BN, malah secara halus seperti tidak mahu memberi ruang kepada PH menjadi kerajaan semula.
Benarkah gambaran yang cuba diberi terhadap Muhyiddin itu?
Atau layakkah Muhyiddin diberi pujian dan terus dikekalkan lagi jika ada PRU mengejut diadakan?
Satu perkara nyata yang harus kita sedari ialah menjadi Perdana Menteri bermakna seseorang itu harus banyak bercakap, tidak takut melontarkan idea, berani menonjolkan diri dan tidak bersembunyi di pejabat saja.
Meski ketika PKP dahulu kita boleh menerima keadaan Muhyiddin yang tidak muncul di khalayak awam, tiada program terbuka, tidak bersoal jawab dengan media dan seumpamanya, tetapi apakah setelah enam bulan duduki di kerusi empuk paling berkuasa dan era PKP sudah bertukar kepada PKPP, kita masih mahu menerima keadaan yang sama?
Apakah pada waktu ini beliau masih perlu hanya sekadar memberi perutusan khas secara sehala, mengeluarkan kenyataan media atas semua isu, tidak mahu bersoal jawab dengan wartawan dan seolah-olah seorang Perdana Menteri yang bisu terhadap segala persoalan yang bermain di minda rakyat?
Jika begitu, bagaimana kita mahu menilai Muhyiddin sebagai seorang Perdana Menteri yang hebat, ada idea, hujahnya boleh diterima serta berketrampilan yang meyakinkan yang kalau pun tidak lebih tinggi, setidak-tidaknya menyamai semua Perdana Menteri sebelum ini?
Sampai bilakah Muhyiddin mahu berselindung di sebalik Covid-19 untuk menyelamatkan kedudukannya?
Walaupun Covid-19 diakui banyak pihak telah menyelamatkan kedudukan Muhyiddin daripada asakan ramai, beliau harus juga sedar banyak penyelesaian kepada rakyat akibat wabak itu tidak begitu menggembirakan rakyat dan hanya menunggu masa saja untuk memuntahkan lahar yang lebih membahang selepas ini.
Terutamanya apabila habis tempoh moratorium bulan depan dan dalam masa yang sama permintaan lanjutan tidak dihiraukan, selain banyak yang terkecuali daripada menerima bantuan kerana alasan-alasan kecil, semua itu dijangka akan memberi kesan kepada tahap penerimaan rakyat terhadapnya.
Kalau diperhatikan juga, watak Muhyiddin yang banyak bersembunyi dan berselindung sekarang ini tidak ubah seperti apa yang dilakukan Najib Razak sebelum PRU14 lalu.
Ketika itu, jika ada majlis atau program yang dihadirinya, Najib hanya bercakap secara sehala dan tiada wartawan boleh mendekati atau bertanya soalan kepadanya selepas majlis berakhir.
Ketika itu juga, diampu dengan pelbagai kenyataan daripada penganalisa politik, pensyarah dan pusat-pusat kajian yang menyanjung dan meramalkannya akan menang besar, Najib akhirnya terbuai dengan penyakit syok sendiri dan seolah-olah dirinya tidak mampu dikalahkan oleh sesiapa.
Tetapi, apakah jadi kepada Najib, UMNO dan BN pada PRU14 lalu?
Dengan Muhyiddin mula dijangkiti penyakit yang sama, malah sanjungan dan pujian terhadapnya juga agak berlebihan, padah yang sama tidaklah mustahil akan menimpa juga.
Lebih-lebih lagi, selain tiada pembaharuan dari segi meningkatkan pendapatan rakyat yang diperkenalkannya sejak enam bulan lalu, cabaran ekonomi yang lebih parah, malah Muhyiddin juga bukan seorang yang cukup sihat daripada amukan kanser dalam tubuhnya sehingga timbul dakwaan cergasnya beliau hanya selama empat jam saja dalam sehari, sebenarnya cukup menghairankan bilamana pujian datang melantun-lantun terhadapnya.
Itu belum lagi diambil kira bagaimana kedudukannya majoriti kerajaannya sekarang hanya ada dua undi, cara membentuk kerajaan yang dipertikaikan, UMNO tetap berkeras tidak mahu berbahagi kerusi dan Bersatu pula hampir tiada jentera akar umbi untuk menghadapi PRU akan datang nanti.
Atas semua persoalan itu, tentu saja agak menghairankan bagaimana Muhyiddin digambarkan lebih diterima rakyat dan diyakini mampu terus kekal lagi sebagai Perdana Menteri selepas PRU akan datang.
Hakikatnya, Muhyiddin tidak layak diberi apa-apa pujian sepanjang enam bulan menjadi Perdana Menteri ini kerana tiada apa-apa yang luar biasa dilakukannya, bahkan program bantuan Covid-19 yang diumumkannya adalah pendekatan yang diambil oleh semua kerajaan di seluruh dunia, bukan di Malaysia semata-mata.
(Shahbudindotcom 05/09/2020)

0

0

votes
Article Rating
Kongsikan artikel ini


SELEPAS JADI TUA, SYED SADDIQ NAK PERGI KE MANA?

Keputusan Syed Saddiq Syed Abdul Rahman menubuhkan sebuah parti baru khusus untuk anak-anak muda sekurang-kurangnya ada dua kebaikan daripadanya.
Pertama, parti baru itu memberi galakan dan menyediakan ruang lebih terbuka untuk anak-anak muda menceburi politik, seterusnya akan melahirkan lebih ramai pemimpin pelapis untuk negara.
Berbanding parti lain yang semuanya dipimpin oleh golongan tua dan pertengahan usia, parti anak muda ini ini sebaliknya memberi ruang tanpa had untuk anak-anak muda menonjolkan bakat kepimpinan mereka.
Kedua, dengan menubuhkan parti anak muda ini menunjukkan Syed Saddiq ada keberanian memisahkan dirinya daripada bayangan Tun Mahathir Mohamad yang dianggap banyak pihak sebagai sifu politiknya selama ini.
Dengan keberanian itu, Syed Saddiq memperlihatkan dirinya ingin pergi jauh dalam dunia politik dan membina nama tersendiri selepas ini tanpa mengharapkan ada apa-apa naungan melindunginya.
Dalam soal ini, dakwaan bahawa parti anak muda ini hanya menambahkan lagi perpecahan dalam masyarakat sebenarnya tidak timbul sama sekali.
Kalau mahu dikira, parti yang menjual perjuangan atas nama bangsa dan agama jauh lebih membawa perpecahan dalam masyarakat.
Sebaliknya, parti anak muda ini hanya menyediakan ruang sewajarnya untuk anak-anak muda menceburi dunia politik dan melatih diri mereka untuk menjadi pemimpin.
Dalam keadaan itu, sudah tentu ibu bapa dan golongan tua serta pertengahan juga mengalu-alukan kewujudan parti anak muda tersebut di mana di dalam parti lain ruang yang sama tidak dapat diwujudkan.
Cuma, yang menjadi persoalan dalam parti anak muda ini ialah berapakah had usia untuk menyertai dan menjadi pemimpinnya?
Adakah hadnya pada usia 35 atau 40 tahun?
Katalah usia yang dihadkan hanya sehingga usia 40 tahun, maka jika Syed Saddiq menjadi presidennya, bermakna apabila mencapai usia tersebut, beliau mesti berundur dan melepaskan jawatan peneraju parti kepada penggantinya yang lebih muda.
Persoalannya, ke mana Syed Saddiq mahu pergi selepas itu?
Apakah beliau bakal menubuhkan parti lain pula atau akan menyertai UMNO, PKR, Pas atau DAP untuk meneruskan perjuangannya?
Katalah juga ketika memimpin parti anak muda itu beliau bergabung dengan pelbagai parti lain untuk membentuk kerajaan dan dilantik sebagai menteri atas kapasitinya menerajui parti anak muda tersebut, apabila usianya sudah sampai 40 tahun di mana perlu untuk melepaskan jawatan sebagai presiden parti, apakah Syed Saddiq juga sedia melepaskan jawatan menterinya untuk diserahkan kepada presiden parti anak muda yang baru?
Dalam usia 40 tahun di mana ketika itu dalam lingkungan umur paling sedap untuk bergelar pemimpin dan menjadi menteri, apakah Syed Saddiq sedia berundur begitu saja dan melepaskan nikmat dunia kepada orang lain?
Atau mungkinkah ketika itu perlembagaan akan dipinda untuk membolehkan presiden boleh terus mengetuai parti anak muda walaupun sudah menjadi tua?
(Shahbudindotcom 05/09/2020)

0

0

votes
Article Rating
Kongsikan artikel ini


CUKUP-CUKUPLAH BN PERINTAH SABAH

Kalau kita mampu tumbangkan Umno dan BN semasa mereka berkuasa, tidakkan kita tidak boleh tumbangkan mereka semasa kita berkuasa di Sabah.
Warisan Plus kena pastikan gabungan Warisan, Pertubuhan Kinabalu Progresif Bersatu (UPKO), Parti Keadilan Rakyat (PKR), Parti Tindakan Demokratik (DAP) dan Parti Amanah Negara (AMANAH) memenangi semua kerusi yang ditandingi.
Kalau kalah satu kerusi itu akan memungkinkan kita tidak menjadi kerajaan di Sabah.
Memang bukan mudah untuk menentukan siapa calon tapi, bila kita meletakkan calon gabungan kita, undilah calon itu.
Kita tidak mahu BN, Umno, BERSATU, Pas bertapak di bumi Sabah!
Jangan bila Warisan Plus mengumumkan calon, calon itu tidak kena di hati ahli-ahli gabungan, mereka terus mengundi BN. Itu yang dibimbangi.
Saya juga harap tidak berlaku di mana pengundi tidak mahu mengundi calon, ahli-ahli di peringkat bawah berpecah.
Itu yang cuba ditangani dengan baik.
Mungkin keputusan kita tidak selaras dengan keadaan yang diharapkan tapi permuafakatan itu penting sama ada di Kalabakan, Sindumin dan Labuan, kerjasama kita perlu ada kebulatan.
Maka, mulai hari ini semua jentera perlu bersatu dan berpadu. BN sudah cukup memerintah Sabah, Umno sudah perintah dan kita masih dalam keadaan daif.
Perubahan perlu dilakukan demi masa depan Sabah.
Dalam masa yang sama, saya juga ingin mengingatkan jentera Warisan Plus agar memberi keutamaan kepada kehendak rakyat dalam pilihan raya kali ini.
Kita kena faham dan tahu, pilihan raya ini bukan kehendak kita semata-mata perlu kita utamakan, kehendak rakyat di negeri Sabah ini yang perlu kita utamakan.
Tidak akan ada yang akan pernah puas (hati) mengenai calon. Penting bagi kita, kita ada jelas dalam pemikiran kita, pilihan raya ini kita mahu pastikan kuasa balik kepada kita dalam perjuangan ini.
Untuk memungkinkan kita boleh berkuasa balik ialah kerjasama kita, In God We Trust, Unite We Must (Percaya Kepada Tuhan, Kita Perlu Bersepadu) dan bukannya In Party We Trust, Devide We Must (Percaya kepada Parti, Kita Perlu Berpecah).
Penting bagi kita untuk melawan menentang UMNO, BERSATU,LDP, SAPP.
Shafie Apdal
Ketua Menteri Interim Sabah/Presiden Warisan
06/09/2020.

0

0

votes
Article Rating
Kongsikan artikel ini


JANGAN UMNO BUAT2 TAK NAMPAK, ANNUAR MUSA PUN ADA WIBAWA JADI PM!!

Berbeza pendapat dengan Khairy Jamaluddin yang menyebut tiada pemimpin berwibawa daripada UMNO dan Pas memiliki kelayakan setanding Muhyiddin Yassin untuk menjadi Perdana Menteri, Setiausaha Agung BN, Annuar Musa berkata, UMNO memiliki ramai pemimpin berkaliber untuk jawatan itu.
Katanya, UMNO memiliki ramai pemimpin berkebolehan untuk menyandang sebarang jawatan, termasuk Perdana Menteri sekiranya mendapat sokongan daripada rakyat.
“UMNO mempunyai ramai tokoh yang berkeupayaan tinggi untuk sebarang tugas dan jawatan termasuk jawatan Perdana Menteri.
“Namun UMNO juga pragmatik dalam bermuafakat dan berkongsi kuasa, asalkan matlamat perjuangan demi agama, bangsa dan negara dicapai.
“Insya-Allah dengan dukungan (sokongan) rakyat, ada Perdana Menteri daripada UMNO nanti,” ciap Menteri Wilayah Persekutuan itu melalui Twitternya.
Apabila KJ mengatakan tiada pemimpin UMNO yang berwibawa untuk jawatan Perdana Menteri, beliau barangkali hanya melihat kepada Presiden UMNO, Zahid Hamidi yang ada kes mahkamah; Timbalan Presiden UMNO, Mohamad Hassan yang tiada pengalaman pentadbiran di peringkat persekutuan dan Naib-Naib Presiden UMNO yang tidak lebih sebagai pemimpin dalam kategori Hang Lekir, Hang Lekiu dan Hang Kasturi semata-mata.
Tetapi, barangkali KJ terlepas pandang terhadap Annuar Musa yang ketokohan serta wibawanya tidak banyak berbeza berbanding Muhyiddin, malah ada juga ciri Hang Tuah dan Hang Jebat dalam dirinya.
Sejarah perjuangan panjang Annuar Musa juga dikira menarik dengan kelantangannya dalam isu kekebalan Raja-Raja Melayu suatu ketika dahulu, konsisten menyokong pucuk pimpinan parti dalam pelbagai krisis dan cemerlang disokong pengundi di Ketereh walau di ketika UMNO dilanda badai sekali pun.
Lagi pula, ketokokan, pidato dan aura penampilannya tiada yang kurang jika dibandingkan dengan beberapa pemimpin yang pernah jadi Perdana Menteri sebelum ini.
Annuar turut punya pengalaman pentadbiran dengan pernah menerajui beberapa kementerian di era BN.
Beliau juga punya sokongan yang bukan sedikit daripada peminat bolasepak Kelantan kerana berjaya menggemilangkan sukan tersebut ketika menerajui Kafa.
Selain itu, dengan berasal dari Kelantan, Annuar Musa sebagai Perdana Menteri pertama daripada negeri itu tentu juga tidak sukar mendapat sokongan dan dokongan daripada Pas yang sudah pun bekerjasama dengan UMNO dalam Muafakat Nasional ketika ini.
Lalu, janganlah UMNO buat-buat tak nampak dengan kewibawaan Annuar Musa sebagai bakal Perdana Menteri selepas ini?
(Shahbudindotcom 06/09/2020)

0

0

votes
Article Rating
Kongsikan artikel ini


PEMIMPIN BERWIBAWA UMNO UNTUK JADI PM MUNCUL SELEPAS PEMILIHAN 2021?

Menurut Khairy Jamaluddin, tiada yang lebih berwibawa daripada kalangan pemimpin UMNO mahupun PAS untuk dijadikan calon Perdana Menteri buat masa ini.
Menteri Sains, Teknologi dan Inovasi itu berkata, berdasarkan kewibawaan, ia hanya dimiliki oleh Perdana Menteri sedia ada, Muhyiddin Yassin.
“Kalau kita tengok daripada segi penerimaan rakyat, telah diumumkan dapatan daripada badan penyelidik yang mengakui kewibawaan Muhyiddin dan itu adalah hakikatnya,” ujar Ahli Parlimen Rembau dan bekas Ketua Pemuda UMNO itu lagi.
Apa maksud kata-kata KJ ini?
Rasanya tidak sukar memahami apa yang cuba diperkatakan KJ berkenaan tiada wibawanya pemimpin UMNO dan Pas yang mampu mengatasi kewibawaan Muhyiddin buat masa ini.
Untuk menjadi Perdana Menteri, ia biasanya mestilah datang daripada mereka yang memegang jawatan utama dalam parti.
Apabila KJ mengatakan tiada yang berwibawa daripada UMNO untuk menjadi Perdana Menteri, bermakna Presiden UMNO, Zahid Hamidi; Timbalan Presiden UMNO, Mohamad Hassan; Naib-Naib Presiden UNNO, Ismail Sabri, Mahadzir Khalid serta Khaled Nordin dan Pengerusi Jemaah Penasihat UMNO, Tengku Razaleigh Hamzah, semuanya tidak layak untuk menggantikan Muhyiddin.
Zahid mungkin dianggap sudah hilang wibawa kerana sedang berdepan banyak kes mahkamah berkaitan rasuah, pecah amanah dan penggubahan wang haram sekarang ini.
Mohamad Hassan barangkali tidak dilihat berwibawa untuk menjadi Perdana Menteri kerana hanya pernah menjadi pemimpin negeri dan tidak pernah ada pengalaman sekelumit pun dalam pentadbiran di peringkat Pusat.
Tak tahulah jika Mohamad Hassan turut dianggap tidak berwibawa kerana pernah mengatakan beliau akan bertanding di Parlimen Rembau pada PRU akan datang dan mencadangkan KJ mungkin akan dipindahkan ke kawasan yang lain.
Ku Li pula mungkin kerana usianya yang sudah lebih 80 tahun ditafsirkan tidak lagi berwibawa dan tidak sesuai untuk menjadi Perdana Menteri dalam era sekarang ini.
Begitu juga dengan Naib-Naib Presiden UMNO yang ada, oleh kerana mereka macam biasa-biasa dan lebih kurang seperti Hang Lekir, Hang Lekiu dan Hang Kasturi saja serta tiada watak Hang Tuah atau Hang Jebat, mereka juga dianggap tiada wibawa pada pandangan KJ untuk menduduki kerusi Perdana Menteri.
Hal yang sama juga kepada pemimpin Pas, terutamanya Presidennya, Hadi Awang dan Timbalan Presiden, Tuan Ibrahim Tuan Man, pada tanggapan KJ semuanya tiada kewibawaan untuk menandingi Muhyiddin bagi menduduki kerusi Perdana Menteri.
Habis, siapa yang berwibawa untuk jadi Perdana Menteri, khususnya daripada UMNO?
Adakah kenyataan KJ itu bermaksud bahawa biarlah Muhyiddin kekal lagi sebagai Perdana Menteri selepas PRU awal yang mungkin diadakan dalam waktu terdekat ini, tidak kira jika Bersatu memiliki jumlah kerusi Parlimen yang paling sedikit sekali pun, dan selepas itu dalam pemilihan UMNO tahun 2021 akan datang, beliau akan mencuba sekali lagi untuk bertanding jawatan Presiden UMNO setelah tewas kepada Zahid Hamidi dalam pemilihan 2018 yang lalu?
Oleh kerana sudah melambung Muhyiddin sebagai paling berwibawa untuk kekal sebagai Perdana Menteri dan kiranya itu menjadi kenyataan, Muhyiddin sudah tentu ada rasa terhutang budi kepada menantu Tun Abdullah Badawi itu, lalu tidak mustahil akan memberikannya suatu kementerian yang lebih kanan untuk diterajui selepas ini yang membolehkannya lebih selesa memenangi jawatan Presiden UMNO.
Adakah jika setelah KJ menjadi Presiden UMNO selepas pemilihan tahun 2021 akan datang, soal kewibawaan pemimpin UMNO untuk menduduki kerusi Perdana Menteri tidak berbangkit lagi?
(Shahbudindotcom 06/09/2020)

0

0

votes
Article Rating
Kongsikan artikel ini


ANWAR DAN PKR JAUH LEBIH SELESA TANPA AZMIN….

Apakah perkara paling mudah untuk difahami apabila Azmin Ali yang baru menyertai Bersatu tiba-tiba mengatakan dirinya lebih selesa bersama UMNO dan Pas berbanding Anwar Ibrahim.
Walhal, beliau bersama dengan UMNO dan Pas baru saja sejak kira-kira enam bulan yang lalu sedangkan bekas Timbalan Presiden PKR yang dipecat itu telah bekerjasama dengan Anwar dan PKR bermula puluhan tahun dahulu lagi.
Apakah yang menyebabkan UMNO dan Pas lebih didambainya sekarang ini?
Apakah Azmin telah melupai Anwar sebagai bekas bossnya di mana beliau adalah Setiausaha Sulit Anwar selama puluhan tahun sebelum ini?
Apakah Azmin juga telah melupai bahawa PKR adalah tempatnya bertapak dan membina nama dalam dunia politik sehingga memungkinkannya berada di kedudukan sekarang ini?
Apa juga cubaan Azmin untuk memburukkan Anwar dan PKR serta dalam masa yang sama mula mengampu UMNO serta Pas, ia bukanlah sesuatu yang ikhlas, tetapi petanda bahawa Ahli Parlimen Gombak itu belum ada kedudukan yang selamat bersama kedua-dua parti itu dalam PRU akan datang.
Sementara PKR akan mengejar dan meletakkan pesaing yang berkaliber untuk menewaskan Azmin, tak kira di mana saja beliau akan bertanding, UMNO dan Pas Gombak juga telah sepakat menolak kerusi Parlimen Gombak daripada diperuntukkan kepada Menteri Kanan merangkap Menteri Perdagangan dan Industri itu.
Lebih daripada itu, UMNO dan BN Selangor di bawah pimpinan Noh Omar juga tegar menolak sebarang kerjasama atau laluan kepada Azmin.
Bermakna, sama ada Gombak atau lain-lain kawasan, kedudukan Azmin adalah tidak selamat selagi UMNO dan Pas tidak sedia memberi laluan serta sokongan kepadanya.
Dalam erti kata lain, walaupun Azmin mengatakan beliau selesa bersama UMNO dan Pas, hakikatnya kedua-dua parti tidaklah selesa untuk bersama dengannya.
Ini kerana, tanpa adanya Azmin dan Bersatu bersama mereka, peluang UMNO dengan Pas adalah lebih cerah untuk merampas kembali kerusi Parlimen Gombak.
Maka, apa lagi pilihan yang ada bagi Azmin?
Demi survivalnya, Azmin terpaksa bermuka tebal membodek serta mengampu kedua-dua parti itu, khususnya UMNO walaupun dia tahu tiada pemimpin UMNO yang mahu berdamping dengannya.
Harapannya cuma satu – dengam bodek dan ampunya itu semoga akhirnya UMNO dan Pas dapat memberi laluan dan menyokongnya kerana itulah satu-satunya cara untuk beliau terus dapat bernafas lagi dalam politik di negara ini.
Jika tidak, dengan bertanding bersendirian dan berhadapan dalam pertandingan tiga penjuru dengan UMNO atau Pas dan PH, hampir pasti tiada peluang untuknya menang, tak kira sama ada di kerusi tradisinya di Gombak atau di lain-lain tempat.
Cuma yang pasti, selain Azmin mengatakan beliau tidak lagi selesa bersama PKR dan Anwar, Anwar dan PKR pula sebenarnya jauh lebih selesa sekarang ini setelah tiada lagi Azmin bersama mereka.
Pergilah jauh-jauh Min….
(Shahbudindotcom 07/09/2020)

0

0

votes
Article Rating
Kongsikan artikel ini


BILA LAGI BERSATU NAK PECAT OSMAN SAPIAN? MUHYIDDIN TAKUT KE?

Bekas Menteri Besar Johor, Osman Sapian hadir dalam satu majlis anjuran Pejuang malam tadi, tiga hari selepas Lembaga Disiplin Bersatu berkata Adun Kempas itu masih menjadi anggota parti tersebut.
Abu Bakar Yahya, Setiausaha Politik Tun Mahathir Mohamad malam tadi memuat naik gambar dan video kehadiran Osman dalam majlis meraikan jentera Pejuang daripada Johor yang berkempen dalam PRK Slim baru-baru ini.
Gambar-gambar itu memaparkan Osman berucap, bergambar dan makan malam bersama pendukung Pejuang dan turut melaungkan “Hidup Pejuang!”.
Dalam pada itu, ketika bercakap kepada sebuah portal berita sama ada beliau sudah meninggalkan Bersatu dan menyertai Pejuang, Osman hanya menjawab: “Belum lagi”.
Pengerusi Lembaga Disiplin Bersatu, Megat Najmuddin Megat Khas enggan mengulas perkara itu dan berkata, pihaknya hanya dapat bertindak jika terdapat aduan rasmi dibuat dan bukti dikemukakan.
Pendirian Osman amat penting bagi menentukan kestabilan kerajaan Johor yang Perikatan Nasional (PN) hanya mempunyai kelebihan dua kerusi dalam Dewan Undangan Negeri (DUN) iaitu 29-27.
Jika Osman dipecat daripada Bersatu dan kemudian mengalihkan sokongannya kepada pembangkang, kedudukanDUN Johor akan jadi tergantung atau dalam kedudukan 28-28.
PN sebelum ini mengambil alih kerajaan negeri dengan memiliki 29 kerusi berbanding 27 di pihak Pakatan Harapan (PH).
Osman sebelum ini juga hadir dalam kempen Pejuang dalam PRK Slim tetapi menjelaskan kunjungan itu hanya untuk menjenguk kawan-kawan.
Beliau malah didapati berkempen untuk calon Pejuang dalam PRK Slim itu.
Laporan awal ketika itu memetik Megat Najmuddin sebagai berkata keahlian Osman telah gugur dengan sendirinya berikutan kehadirannya dalam program Pejuang yang merupakan blok pembangkang dalam negara ini.
Bagaimanapun, beberapa jam kemudian, perkara itu seolah-olah ditarik balik dengan Setiausaha Agung Bersatu, Hamzah Zainuddin mengatakan, siasatan akan dijalankan terlebih dahulu sebelum sebarang tindakan diambil terhadap Osman.
Soalnya, sudahkah siasatan dijalankan terhadap Osman?
Kenapa lambat sangat?
Mengapa memecat pemimpin Bersatu yang lain begitu cepat dan pantas, bahkan tanpa siasatan dan tanpa dipanggil membela diri?
Kenapa pula siasatan lanjut mahu dijalankan terhadap Osman?
Bukankah kehadirannya dalam majlis Pejuang, malah berkempen dalam PRK Slim sudah terang lagi nyata?
Sementara itu, kehadiran Osman buat kali kedua dalam program Pejuang malam semalam jelas merupakan cabaran buat Bersatu agar berani mengambil tindakan atau memecatnya.
Beranikah Muhyiddin Yassin mengambil tindakan memecat Osman atau Muhyiddin lebih takut kerajaan negeri Johor tumbang akibat daripadanya?
Dalam pada itu, maklumat dari Johor menyebut, jika Osman dipecat, ada tiga hingga lima Adun Bersatu akan turut mengikut jejak langkahnya.
Apakah dalam hal ini, bekas Menteri Besar Johor itu bebas berbuat apa saja, termasuk terus hadir lagi dalam program-program Pejuang selepas ini?
(Shahbudindotcom 07/09/2020)

0

0

votes
Article Rating
Kongsikan artikel ini


PN SABAH MULA GADUH BEREBUT KERUSI, KEDUDUKAN MUHYIDDIN TERANCAM?

Parti Solidariti Tanah Airku (STAR) tidak teragak-agak untuk keluar daripada Perikatan Nasional (PN) sekiranya tidak mendapat sekurang-kurangnya 15 kerusi dalam PRN Sabah, 26 September ini.
Presidennya, Dr Jeffrey Kitingan berkata, perkara itu mengambil kira kehendak rakyat yang mahu parti tempatan menerajui pentadbiran negeri.
“Kami yakin STAR boleh menang banyak kerusi dalam PRN kali ini dan kami bersedia untuk bertanding antara 15 hingga 18 kerusi jika diberi peluang.
“Tetapi, sekiranya STAR hanya diberi enam atau lapan kerusi, lebih baik kami bertanding sendiri,” katanya.
Dalam pada itu, Jeffrey meminta agar keputusan agihan kerusi yang dilakukan perlu diagih sama rata dengan mengambil kira sentimen rakyat di Sabah.
“Sentimen yang ada ketika ini ialah parti politik dari Semenanjung mendominasi politik Sabah, perkara itu tidak perlu berulang kerana ini yang rakyat tidak mahu.
“Sebab itu pembahagian kerusi perlu diagih secara adil dan sama rata bagi menghormati sentimen kenegerian Sabah.
“Rakyat juga mahu lihat kerusi Barisan Nasional (BN) kurang atau seimbang untuk beri penghormatan kepada parti tempatan,” ujarnya lagi.
Sebagai rekod, STAR memiliki satu kerusi Parlimen iaitu Dr. Jeffrey sendiri.
Dalam keadaan sokongan Muhyiddin di Parlimen hanya 111-109, tuntutan STAR untuk diberi antara 15 hingga 18 kerusi dalam PRN Sabah adalah suatu perkara yang serius.
Jika tuntutan itu tidak dipenuhi dan STAR keluar daripada PN, sokongan yang tinggal buat Muhyiddin di Parlimen akan menjadi 110 kerusi.
Dalam hal ini, apakah PN sedia memenuhi tuntutan STAR demi untuk menyelamatkan kedudukan Muhyiddin sebagai Perdana Menteri?
Itu baru tuntutan STAR yang mahu diberi 15 hingga 18 kerusi, bagaimana pula dengan PBS dan PBRS, dua lagi parti tempatan Sabah?
Berapa pula kerusi yang mereka tuntut?
Untuk makluman, PBS dan PBRS juga masing-masing mempunyai satu kerusi Parlimen yang dimenangi dalam PRU14 lalu.
Atau, sementara PN belum tentu boleh menang di PRN Sabah ini, Muhyiddin akan tumbang lebih dulu?
Barangkali ini yang memang dikehendaki UMNO?
(Shahbudindotcom 08/09/2020)

0

0

votes
Article Rating
Kongsikan artikel ini


VEVEONAH CUBA DAPAT IJAZAH TULEN, IJAZAH MBA ZAHIDI DARI MANA?

Setelah permohonan maaf Datuk Zahidi Zainul Abidin, Timbalan Menteri Komunikasi dan Multimedia akibat tindakannya memfitnah Veveonah, saya fikir hal ini sudah berakhirnya.
Rupa-rupanya serangan terhadap Veveonah masih lagi berlaku, kali ini Ahli Parlimen Kudat telah mengulas panjang lembar mengatakan Veveonah berbohong, walaupun sudah banyak bukti dikemukakan oleh warga Universiti Malaysia Sabah yang menunjukkan Veveonah memang perlu menjawab peperiksaan ketika itu.
Veveonah sedang berusaha dalam pengajian asasinya, supaya dapat melanjutkan pelajaran ke peringkat ijazah. Ia adalah usaha yang perlu dipuji.
Jika kita imbas, timbalan menteri yang sedang mempersoalkan usaha Veveonah, Datuk Zahidi ini diketahui umum mempunyai kelulusan akademik yang meragukan. MBA yang dikatakan dimilikinya diragukan memandangkan Global University adalah institusi khusus teologi Kristian.
Veveonah bukanlah ahli politik yang sedang menggugat kerajaan, sehingga beliau perlu diserang bertubi-tubi.
Kita sedang bercakap tentang seorang pelajar yang masih muda, dan berkemungkinan masih belum biasa menghadapi serangan-serangan seperti ini.
Tindakan ahli-ahli politik yang bermati-matian cuba membunuh karakter Veveonah cukup memalukan.
Sudah tentu ada sebahagian warganet yang akan menggunakan hujah-hujah mereka untuk melakukan buli siber terhadap Veveonah.
Cukuplah tempoh 4 jam tempoh hari (sebelum permohonan rasmi timbalan menteri) menjadi bukti betapa ramainya orang menghina dan mencaci Veveonah.
Media-media gergasi turut mengutip laporan itu, sebelum menurunkannya semula setelah timbalan menteri meminta maaf.
Masalah Internet di Sabah bukanlah hal yang tidak berasas. Masih banyak tempat di kawasan pedalaman Sabah yang belum mempunyai akses kepada Internet.
Mengapa bukan ini yang menjadi perhatian mereka berdua?
Kecelaruan yang berlaku disebabkan arahan yang tidak jelas dari Kementerian Pendidikan Tinggi semasa tempoh awal Perintah Kawalan Pergerakan menyebabkan ada pelajar “panik” dan pulang ke kampung halaman.
Hal ini perlu diperhalusi oleh Ahli Parlimen Kudat ketika bertanya pensyarah UMS yang mempersoalkan tindakan Veveonah pulang ke kampung.
Sudah masanya timbalan menteri berganjak dari isu ini, hentikan usaha untuk menegakkan benang yang basah. Veveonah cuma seorang pelajar, bukan ahli politik yang perlu diserang seperti ini.
NIK NAZMI NIK AHMAD
JURUCAKAP PARLIMEN KEADILAN BAGI PENDIDIKAN
AHLI PARLIMEN SETIAWANGSA
8 September 2020.

0

0

votes
Article Rating
Kongsikan artikel ini


KEEGOAN PEMIMPIN YANG PERLU DIAJAR

Dua Timbalan Menteri, Zahidi Zainul Abidin dan Abdul Rahim Bakri yang cuba berbalah dan menunjukkan keegoan terhadap Veveonah Mosibin, adalah pemimpin UMNO.
Zahidi adalah Ahli Parlimen Padang Besar, masih Ketua UMNO bahagian tersebut dan menang pada PRU14 lalu atas tiket BN.
Abdul Rahim pula adalah Ahli Parlimen Kudat, menang atas tiket BN pada PRU14 lalu, tetapi kemudian melompat menyertai Bersatu setelah BN hilang kuasa.
Realitinya UMNO kalah PRU lalu, namun kedua-dua pemimpin berkenaan berjaya menjadi timbalan menteri berikutan bertukarnya kerajaan melalui pintu belakang.
Kalau ikut pintu depan dan tidak menjadi katak, kedua-duanya masih lagi merupakan Ahli Parlimen di blok pembangkang.
Sebab itu, apabila kedua-dua pemimpin tersebut cuba berbalah, menunjukkan keras kepala dan lebih ingin mencari salah Veveonah dalam isu isu liputan internet di pedalaman sehingga pelajar berkenaan tiada pilihan selain memanjat pokok untuk mendapatkan liputan yang lebih baik, hakikatnya mereka adalah pemimpin yang sombong diri serta ego.
Kenapa mereka sombong dan ego?
Mereka menjadi sombong dan ego ialah kerana walaupun kalah dalam pilihanraya dan UMNO sudah ditolak rakyat, mereka akhirnya masih mampu duduk sebagai timbalan menteri dalam kerajaan.
Lalu, itulah yang menjadikan perasaan sombong dan ego makin membesar dalam diri mereka sehingga dengan rakyat pun mereka mahu mencari gaduh.
Sebagai wakil rakyat, pemimpin kepada rakyat dan mengharapkan undi rakyat setiap lima tahun, berkelahi dan menunjukkan keegoan terhadap rakyat bukanlah pilihan yang bijak.
Ini kerana, mahu tidak mahu, untuk terus kekal sebagai pemimpin, mereka akhirnya tetap memerlukan sokongan daripada rakyat.
Adalah lebih terpuji jika seseorang pemimpin itu mengakui kelemahan kerajaan dalam soal liputan internet, terutama di pedalaman yang dihadapi oleh Veveonah itu dan kemudian berusaha mengatasi atau menambahbaiknya.
Lagi pula, bukankah kerja pemimpin adalah berkhidmat kepada rakyat?
Lebih memalukan kedua-dua pemimpin itu, bukan saja kerana salah seorang daripadanya terpaksa memadam posting di media sosial berikutan kritikan rakyat yang makin merata, malah kemudian disahkan oleh Pengerusi Lembaga Pengarah UMS, Masidi Manjun bahawa memang Veveonah menduduki peperiksaan dalam talian ketika dia memanjat pokok itu.
“Memang betul Veveonah menduduki peperiksaan akhir secara dalam talian ketika itu, dokumrn juga telah ditunjukkan sebagai bukti,” kata Masidi lagi.
Sekarang siapa yang malu?
Tetapi, isu ini tidak harus berakhir di sini saja sebenarnya.
Isu ini adalah lambang keegoan dan sombong diri pemimpin UMNO atau yang berasal daripada UMNO dalam menangani hal ehwal melibatkan rakyat.
Tiada lain, sama ada dalam PRN Sabah 26 September ini atau pada PRU15 akan datang, parti yang mewakili kedua-dua pemimpin itu haruslah ditolak pengundi secara mutlak.
Jika tidak, keegoan pemimpin seperti itu atau sejenis dengannya akan terus berulang lagi.
(Shahbudindotcom 09/09/2020)

0

0

votes
Article Rating
Kongsikan artikel ini


MUSA AMAN BERTANDING ATAS TIKET APA?

Alamak…dah gaduh ke ni?
Melalui media sosialnya, bekas Ketua Menteri Sabah, Musa Aman memaklumkan beliau akan bertanding di Dun Sungai Manila pada PRN 26 September ini.
Dun Sungai Manila merupakan kawasan baru yang dipecahkan dari Dun Sungai Sibuga, sebuah kawasan yang disandang Musa sejak tahun 1994.
Sebahagian besar penyokong Musa juga difahamkan berada dalam kawasan Dun Sungai Manila.
Musa adalah satu-satunya Adun UMNO yang di Sabah, manakala yang lainnya sudah pun melompat menyertai Bersatu selepas PRU14 yang lalu.
Bagaimanapun, Pengerusi BN Sabah, Bung Mokhtar Radin memberitahu, nama Musa tiada dalam senarai calon BN.
Katanya, tiada perbincangan dengan Musa berkenaan hasratnya bertanding di Sungai Manila itu.
Jadi, Musa akan bertanding atas tiket apa di Sungai Manila nanti?
Mungkinkah beliau akan bertanding sebagai calon Parti Cinta Sabah, milik adiknya, Anifah Aman?
Anifah yang mengetuai parti itu baru-baru ini ada memaklumkan PCS akan meletakkan calonnya di semua 73 kerusi yang dipertandingkan dalam PRN Sabah.
Atau oleh kerana anak Musa, Hafez Yamani yang merupakan Ahli Parlimen Sipitang adalah ahli Bersatu, mungkinkah bekas Ketua Menteri itu akan bertanding mewakili Bersatu menggunakan logo PN sebagai pertukaran anaknya akan terus menyokong Muhyiddin di Parlimen?
Persoalan lain, mampukah Musa membuat kemunculan semula merampas kembali kerusi Ketua Menteri yang kini diduduki Shafie Apdal?
(Shahbudindotcom 09/09/2020)

0

0

votes
Article Rating
Kongsikan artikel ini


KESIAN….BEGINI AKHIRNYA NASIB PAS!!

Di sebalik bekerjasama dengan kerajaan Perikatan Nasional atau PN di peringkat Pusat dan dalam masa yang sama bermuafakat pula dengan UMNO dalam Muafakat Nasional atau MN, PAS benar-benar ditimpa malang lantaran tidak dijemput oleh PN atau BN dalam majlis pengumuman calon kedua-dua gabungan tersebut.
“Kita tak dijemput,” kata Pesuruhjaya PAS Sabah, Mohd Aminuddin Aling.
Dalam waktu yang sama pula, setakat ini boleh dikata tidak ada kerusi diperuntukkan kepada Pas untuk ditandingi di mana baik UMNO mahuoun Bersatu, mereka sudah pun mengumumkan jumlah kerusi serta calon yang akan bertanding pada 26 September nanti.
UMNO akan bertanding 31 kerusi, manakala Bersatu 19 kerusi dan selebihnya akan ditandingi oleh parti-parti bukan Melayu.
Sebelum ini, Setiausaha Agung Pas, Takiyuddin Hassan meluahkan hasrat Pas mahu bertanding 10 kerusi tradisi yang biasa ditandingi parti itu.
Tetapi, dengan perebutan kerusi antara UMNO dengan Bersatu, Pas nampaknya benar-benar tersisih, tidak dipeduli serta tidak dianggap penting dalam politik Sabah.
Kesiannn…begini akhirnya nasib Pas!!
Baik BN atau PN, kedua-duanya langsung tidak memperdulikan mereka.
Sudahlah tidak diperuntukkan kerusi, dijemput ke majlis pengumuman calon pun tidak juga.
Bagaimanapun, menurut Aminuddin, PAS akan menunggu pengumuman rasmi daripada Muhyiddin Yassin sendiri dalam acara yang menurutnya akan berlangsung esok pagi.
Menurutnya, beliau sendiri sebenarnya amat menunggu pengumuman Muhyiddin esok dan wakil pimpinan PAS Pusat juga dijangka akan hadir sama.
Pun begitu, katanya PAS akan berlapang dada dan menerima apa saja keputusan yang dimuktamadkan terhadap mereka dengan hati terbuka.
“Itulah (pengumuman esok) yang sahihnya, itulah berita yang tepatnya.
“Kalau dia (Muhyiddin) kata PAS tak bertanding, tak bertandinglah.
“Kalau dia kata bertanding sekian-sekian kerusi… 10 kerusi misalnya, maka PAS (akan) bertanding 10 kerusi,” jelas Aminuddin lagi.
Hmmmmm…..
(Shahbudindotcom 10/09/2020)

0

0

votes
Article Rating
Kongsikan artikel ini


PRN SABAH UJIAN KESETIAAN PAS, PILIH LOGO DACING ATAU PN?

Hubungan rasmi Pas dengan UMNO melalui Muafakat Nasional (MN) telah terjalin hampir dua tahun yang lalu iaitu sebaik BN kalah PRU14.
Hubungan Pas dengan Bersatu pula hanya terjalin kira-kira enam bulan lalu iaitu sejak tertubuhnya kerajaan pintu belakang Perikatan Nasional atau PN.
Tetapi, barangkali kerana Perdana Menteri adalah Presiden Bersatu, Muhyiddin Yassin, Pas nampaknya lebih condong kepada Bersatu berbanding UMNO, walaupun UMNO lebih dulu dipeluknya.
Sementara UMNO enggan menyertai PN secara rasmi, Pas sebaliknya menyerah sepenuh jiwa raganya untuk bersama Bersatu dalam PN.
Begitu pun, Pas masih berada dalam MN dan sejak awal ternampak begitu bersungguh untuk membawa Bersatu sama ke dalam MN.
Menjelang PRN Sabah, 26 September depan, sebelum diumumkan PN akan menggunakan lambangnya sendiri, Pas mengatakan ia tiada masalah untuk menggunakan lambang dacing dalam pilihanraya tersebut.
Presiden Pas, Hadi Awang berkata, pihaknya bersikap terbuka dalam hal tersebut.
Kini, berikutan UMNO dan komponen BN telah memutuskan tetap akan menggunakan lambang dacing dalam PRN Sabah dan PN pula dengan lambangnya sendiri, kedudukan Pas tentu saja menjadi tanda tanya.
Ini kerana Pas secara rasmi berada dalam PN bersama dengan Bersatu, STAR dan SAPP serta dalam masa yang ada muafakat rasmi dengan UMNO dalam MN.
Dalam majlis pelancaran logo PN di Kota Kinabalu semalam oleh Hamzah Zainuddin untuk menghadapi PRN Sabah, turut hadir adalah
Presiden STAR, Dr. Jeffrey Kitingan, Presiden SAPP, Yong Teck Lee, Pengerusi Bersatu Sabah, Hajiji Mohd Noor dan Setiausaha Agung PAS, Takiyuddin Hassan.
Dengan perkembangan ini, apakah logo yang akan digunakan oleh Pas dalam PRN Sabah nanti?
Apakah Pas akan menggunakan logo PN atau masih dengan kenyataan asal tiada masalah menggunakan lambang dacing?
Agak-agaknya di mana kesetiaan Pas dalam hal ini?
(Shahbudindotcom 10/09/2020)

0

0

votes
Article Rating
Kongsikan artikel ini


DEMI DAKWAH, PAS MESTI UGUT UMNO DAN BERSATU MINTA KERUSI

Sehingga kini sah Pas tidak diberikan sebarang kerusi untuk ditandingi dalam PRN Sabah, walaupun sebelum ini lebih awal menyatakan keinginan mahu bertanding 10 kerusi.
Bagi Pas, bertanding dalam pilihanraya bukan saja untuk menang dan menjadi wakil rakyat, tetapi ia juga sebahagian kerja-kerja dakwah Islamnya.
Sebab itu, Pas tak kisah sama ada kalah atau menang kerana dalam apa keadaan sekali pun, kerja-kerja dakwah tetap dapat dijalankan.
Sebab itu, bertanding adalah penting bagi Pas sebagai sebuah parti Islam.
Dalam PRN Sabah pada 26 September depan, kedudukan Pas lebih istimewa kerana ia bermuafakat dengan UMNO dalam Muafakat Nasional serta dalam masa yang sama menyokong Bersatu dan Muhyiddin Yassin dalam gabungan baru Perikatan Nasional.
Sebagaimana yang diumumkan semalam, UMNO akan bertanding 31 kerusi, manakala Bersatu bertanding 19 kerusi.
Dalam keadaan Pas berada bersama MN dan PN sekarang ini, jika parti itu diperuntukkan kerusi untuk bertanding, peluang Pas untuk menang tentulah lebih cerah kerana disokong oleh UMNO dan Bersatu.
Apabila menang, tentulah kerja-kerja dakwah dan meninggikan syiar Islam oleh Pas menjadi lebih mudah dan meluas lagi.
Kalau kalah pula, dakwah sudah pun dilaksanakan sewaktu berkempen dan ia merupakan sebahagian daripada perjuangan yang dituntut Tuhan.
Dalam hal ini, demi kepentingan dakwahnya, Pas mesti berani bertegas terhadap UMNO dan Bersatu agar mereka mesti diberikan kerusi yang sewajarnya untuk bertanding di Sabah.
Pas tidak sepatutnya bersikap reda dan dan tidak apa lantaran tidak diberi kerusi kerana kerja dakwah dan menegakkan syiar Islam tidak harus ada tolak ansur.
Kalau 10 kerusi yang diminta, UMNO mesti beri 5 dan Bersatu juga mesti beri 5 dan kalau dua kerusi saja misalnya, UMNO dan Bersatu mesti sedia memberi masing-masing satu kerusi kepada Pas.
Jika tidak, tiada gunanya Pas bermuafakat dengan UMNO dalam MN dan bekerjasma dengan Bersatu serta menyokong Muhyiddin dalam PN.
Malah, baik UMNO atau Bersatu, kedua-duanya juga harus diperingatkan bahawa tanpa sokongan Pas, bukan saja UMNO sukar berkuasa semula, malah Muhyiddin tidak mungkin dapat duduk di kerusi Perdana Menteri.
Demi kerja-kerja dakwah dan untuk Islam, Pas malah sepatutnya berani mengugut UMNO dan Bersatu berkenaan peruntukan kerusi untuk parti itu.
Sekali lagi diperingatkan, Pas mahukan kerusi bukan semata-mata kerana seronok bertanding seperti amalan parti sekular, tetapi kerana dakwah dan demi Allah.
Kiranya UMNO dan Bersatu tidak sedia bertolak ansur, lebih baiklah Pas keluar saja daripada MN dan PN kerana terbukti kedua-dua parti itu tidak menyokong kerja-kerja dakwah Pas.
Lebih baiklah Pas bergerak bersendirian seperti sebelum ini kerana walaupun tidak menang jika bertanding, namun kerja dakwah dan tuntutan Tuhan tetap dapat dilaksanakan.
Memang cukup memalukan, berada dalam MN dan PN, tetapi ruang untuk Pas berdakwah semakin terhimpit jadinya.
Dengan tidak diberikan kerusi dan kerja Pas hanya memasang poster dan memacak bendera orang lain saja, apa dakwah yang Pas dapat lakukan di Sabah?
Dan lebih penting, dalam keadaan begitu, bagaimana Pas yang menjawab dengan Allah di akhirat nanti?
(Shahbudindotcom 11/09/2020)

0

0

votes
Article Rating
Kongsikan artikel ini


TAMRIN MULA PROSES SAMAN ZURAIDA

PROJEK PELUPUSAN SISA PEPEJAL OLEH SYARIKAT BUMI SEGAR INDAH
1. Pada hari Sabtu 29hb Ogos 2020 saya telah mengeluarkan Kenyataan Media berhubung perkara tersebut diatas
2. Kenyataan Media tersebut adalah ekoran Kenyataan Media ( Press Release ) oleh YB. Hajjah Zuraida Kamaruddin , Menteri Kementerian Perumahan dan Kerajaan Tempatan ( KPKT ) pada 28hb Ogos 2020 yang MENGGAMBARKAN seolah – olah projek tersebut diberi SECARA RUNDING TERUS atau DIRECT NEGO oleh mantan Menteri Kewangan YB. Lim Guan Eng kepada Syarikat tersebut atas dasar pengelibatan saya dalam Syarikat tersebut
3. Untuk makluman projek tersebut TELAH diberi SECARA RUNDING TERUS atau DIRECT NEGO oleh Kerajaan Barisan Nasional atau BN dalam tahun 2017 ; Menteri KPKT ketika itu ialah Tan Sri Noh Omar
4. Bagi MENYELAMATKAN wang negara , adalah difahamkan DASAR Kerajaan Pakatan Harapan atau PH telah digubal ketika itu iaitu SEMUA projek yang telah diberi SECARA RUNDING TERUS atau DIRECT NEGO oleh Kerajaan Barisan Nasional atau BN di TURUNKAN atau DIKURANGKAN harga sebanyak 10% dari harga asal
5. Perkara – perkara lain AKAN dikemukakan semasa PERBICARAN di Mahkamah nanti
6. Surat kepada Ketua Setiausaha Kementerian ( KSU ) KPKT bertarikh 9hb September 2020 yang telah disah penerimaan nya disertakan
Wassalam
Terima Kasih
Tamrin Tun Ghafar
Khamis – 10/09/2020.

0

0

votes
Article Rating
Kongsikan artikel ini


GADUH, GADUH…JANGAN TAK GADUH!!

Baru saja hari penamaan calon, perbalahan antara UMNO dan Bersatu nampaknya sudah tak terbendung lagi.
Dengan UMNO bertanding paling banyak kerusi dalam PRN Sabah ini iaitu 31, kepercayaan umum tentulah calon parti itu akan mengisi jawatan Ketua Menteri jika kemenangan memihak kepada blok pembangkang pada 26 September depan.
Apatah lagi, Pengerusi UMNO dan BN Sabah, Bung Mokhtar Radin telah berjaya mengenepikan dua pesaingnya untuk jawatan itu, Musa Aman dan Abdul Rahman Dahlan daripada diturunkan sebagai calon mewakili BN.
Dalam keadaan Musa dan Abdul Rahman tidak bertanding, ternampak hanya Bung Mokhtarlah satu-satunya calon Ketua Menteri yang ada.
Lebih daripada itu, dengan UMNO sendiri meletakkan 31 calon dan 41 jika termasuk MCA dan PBRS, BN adalah pihak majoriti bertanding daripada keseluruhan 73 kerusi dalam DUN Sabah.
Tiba-tiba pagi ini, Muhyiddin Yassin mengumumkan Hajiji Mohd Nor adalah calon Ketua Menteri, sedangkan Bersatu hanya bertanding 19 kerusi saja.
Dalam hal ini, tentu saja tindakan Muhyiddin itu dibantah UMNO, termasuk oleh Presiden UMNO, Zahid Hamidi sendiri.
Apa motif Muhyiddin?
Apakah beliau mahu mengkhianati BN dan berharap pengundi lebih memberi kemenangan kepada calon BN semata-mata?
Adakah ini juga bermakna hubungan UMNO dan Bersatu memang tidak boleh disatukan?
Itu baru di Sabah, bagaimana dalam PRU15 nanti?
Apakah ketika itu nanti UMNO pula akan mengumumkan calon Perdana Menteri daripada mereka pula?
Apa pun, perebutan UMNO dan Bersatu ini adalah suatu berita baik buat Warisan yang bukan saja tidak berebut kerusi, malah hanya ada seorang calon Ketua Menteri.
(Shahbudindotcom 12/09/2020)

0

0

votes
Article Rating
Kongsikan artikel ini


ENAM KEGAGALAN MUHYIDDIN DI HARI PERTAMA PRN SABAH

PRN Sabah yang hari penamaan calonnnya berlangsung semalam menyaksikan beberapa kegagalan ketara Muhyiddin Yassin selaku Perdana Menteri dan peneraju PN yanf merupakan kerajaan di pusat.
Pertama, Muhyiddin gagal untuk menunjukkan kepada umum bahawa PN adalah sebuah gabungan yang ada masa depan di negara ini.
Selain tidak berjaya menarik UMNO dan BN menyertai PN, PRN Sabah menyaksikan bertambahnya lagi kegagalan tersebut kerana PN hanya bertanding 29 daripada 73 kerusi.
Sebaliknya UMNO dan BN bertanding 41 kerusi, satu kedudukan yang lebih tinggi daripada PN.
Dalam PRU15 nanti, mampukah Muhyiddin menahan asakan UMNO dan BN yang sudah pasti lebih ganas mahukan jumlah kerusi Parlimen lebih tinggi untuk ditandingi berbanding PN?
Kedua, berlakunya pertembungan sesama sendiri antara PN, BN dan PBS di 17 kawasan Dun di Sabah menambahkan lagi keadaan yang memalukan Muhyiddin itu.
Bagaimana harapan untuk merampas negeri Sabah boleh ada cahaya kejayaan kerana 17 kawasan yang berlaku pertembungan sesama sendiri itu dengan sendirinya memberi kelebihan kepada Warisan?
Dengan 17 kawasan sudah merupakan kelebihan kepada Warisan, tidaklah sukar untuk parti itu meraih sedikit saja lagi kerusi kemenangan bagi memastikan kerajaan negeri kekal dalam genggaman.
Ketiga, kegagalan memastikan tidak berlaku pertembungan di 17 kawasan itu turut bermakna keudukan Muhyiddin tidak cukup dihormati oleh BN dan PBS, walaupun mereka adalah sebahagian daripada kerajaan di peringkat persekutuan.
Jika Muhyiddin benar-benar dihormati dan beliau sendiri sebagai pemimpin yang ada “command”, sudah tentu pertembungan sesama sendiri itu tidak berlaku.
Keempat, pengumuman berkenaan pembentukan Gabungan Rakyat Sabah yang menggabungkan PN, BN dan PBS bagi tujuan menumbangkan Warisan, sebenarnya hanya menambahkan lagi jumlah kegagalan kepimpinan Muhyiddin.
Setelah ada PN, bahkan ia sudah pun merupan kerajaan di peringkat pusat, untuk apa lagi diwujudkan GRS?
Penubuhan GRS adalah tanda nyata gagalnya Muhyiddin menjadikan PN diterima oleh parti-parti lain yang diberikannya jawatan dalam kerajaan dan seolah-olah mereka hanya menunggu masa untuk mengabaikannya sebagai Perdana Menteri dalam PRU15 akan datang.
Lagi pula, apa makna diwujudkan GRS jika pertembungan sesama sendiri pun masih gagal dielakkan?
Kelima, tindakan Muhyiddin menamakan Hajiji Noor sebagai calon Ketua Menteri yang kemudian segera dibantah keras oleh UMNO dan BN, dengan jelas memperlihatkan langsung tidak ada kesepakatan dalam GRS, sekaligus tiada kepimpinan ditunjukkan oleh Presiden Bersatu tersebut dalam gabungan yang baru diwujudkan itu.
Bagaimana seorang Perdana Menteri, sebaik saja menamakan calon Ketua Menteri Sabah tanpa ada sebarang perundingan dengan parti-parti sehingga ia terus disanggah oleh beberapa pemimpin UMNO, termasuk Zahid Hamidi sendiri?
Adalah nyata, serangan-serangan terbuka UMNO dan BN terhadap Muhyiddin berikutan pengumuman itu juga menunjukkan kedudukan beliau sebagai Perdana Menteri tidak cukup dihormati dan tidak mampu bertahan lama.
Keenam dan paling buruk, sementara Muhyiddin dikecam dan dibelasah oleh UMNO berkaitan calon Ketua Menteri itu, malangnya tidak ada seorang pun pemimpin Bersatu tampil membela dan mempertahankannya.
Mana Timbalan Presiden, Naib-Naib Presiden, Ketua Armada dan lain-lain pimpinan kanan Bersatu yang telah diberikan jawatan dan kedudukan oleh Muhyiddin?
Mana Azmin Ali dan Zuraida Kamaruddin yang baru-baru ini dilantik secara istimewa sebagai Ahli MPT Bersatu?
Kenapa mereka semua hanya berdiam diri dan tidak tampil bersuara mempertahankan Muhyiddin?
Dengan semua kegagalan di atas – percayalah – Muhyiddin akan lebih gagal untuk mendepani PRU15 akan datang.
(Shahbudindotcom 13/08/2020)

0

0

votes
Article Rating
Kongsikan artikel ini


MUHYIDDIN CEMAS ISU HAJIJI CALON KETUA MENTERI?

Tidak pasti sama ada Muhyiddin Yassin yang tersasul atau pun secara tidak sengaja apabila terlepas cakap semasa menamakan Ketua Badan Pimpinan Parti Pimpinan Bersatu Sabah, Hajiji Noor sebagai calon Ketua Menteri mereka sekiranya memenangi PRN kali ini.
Berikutan pengumuman tersebut, maka berlaku sedikit kekecohan antara kem Barisan Nasional yang dipimpin oleh Ahmad Zahid Hamidi dengan kem Muhyiddin.
Bukannya apa, susulan laporan tersebut difahamkan pegawai akhbar Muhyiddin sibuk dan cemas menghubungi pengamal media supaya menukar tajuk berita mereka selepas ia menimbulkan rasa tidak puas hati di kem BN.
Bukan itu sahaja, Annuar Musa juga difahamkan ada menghubungi pengamal media untuk menjelaskan situasi sebenar ekoran laporan berita tersebut yang kononnya tidak tepat.
Isunya di sini bukanlah sama ada ia tepat atau tidak, jika pada awalnya sudah ada persefahaman antara BN dan PN mengenai calon Ketua Menteri, masakan kenyataan Muhyiddin yang mencolonkan Hajiji itu menerima reaksi tidak senang kurang senang daripada kalangan pimpinan BN sendiri.
Muhyiddin sebenarnya lebih dilihat cuba menguji reaksi BN dengan mengeluarkan kenyataan tersebut tetapi tidak menyangka ia tidak disenangi dan menerima kecaman.
Bahkan, sumber memberitahu, Ahmad Zahid sebenarnya sudah mempunyai persetujuan dengan Pengerusi UMNO Sabah, Bung Moktar Radin untuk menamakannya sebagai calon Ketua Menteri.
Bung selaku Pengerusi UMNO sebenarnya mempunyai autonomi untuk meletak dirinya sebagai calon Ketua Menteri, bukankah UMNO Pusat sudah memberi autonomi penuh kepada UMNO Sabah untuk membuat keputusan sendiri?
Akhirnya, seperti biasa Muhyiddin yang kononnya boleh mengawal semua parti komponen dalam PRN terpaksa mengalah dan lebih memalukan lagi akan terpaksa menarik balik keputusannya mencalonkan Hajiji.
Lebih jelas lagi, Muhyiddin sebenarnya tidak mempunyai “command” dalam mengemudi parti politik yang bertanding di Sabah malah beliau seakan-akan tidak dihormati oleh kem BN walaupun cuba menunjukkan kononnya mereka sudah bermuafakat dalam menghadapi pilihan raya ini.
Mengambilkira situasi ini, Muhyiddin dilihat bakal mengulangi langkah sama seperti yang berlaku di Kedah, Melaka dan Johor apabila sekadar memerhatikan UMNO mengambilalih tampuk pimpinan negeri.
Yang jelas, Muhyiddin akan sekali lagi terpaksa akur dan tunduk dengan BN khususnya UMNO dalam memilih siapa yang bakal menjadi calon Ketua Menteri.
Secara tidak langsung ini menunjukkan kelembikan Muhyiddin yang hanya sekadar menjadi Perdana Menteri pak hangguk semata-mata kerana kuasa sebenar dipegang oleh UMNO atau BN.
Bagi BN, tindakan mengumumkan nama calon Ketua Menteri terlalu awal oleh Muhyiddin sebenarnya akan memberikan impak moral kepada jentera mereka yang sedang bertanding berikutan banyak pertindihan kerusi melibatkan calon BN dengan PN.
Bagi pemerhati politik, sekiranya dalam isu pemilihan Ketua Menteri pun Muhyididn dihentam teruk, seolah-olah tidak ada gunanya beliau mengemudi jentera PN, malah mengumumkan pembentukan Gabungan Rakyat Sabah.
Sudahlah pembahagian kerusi pun tidak dapat diselesaikan dengan baik, bila umum calon nama Ketua Menteri pun dihentam maka tidak ada gunanya status jawatan “PERDANA MENTERI” yang dipegangnya.
Jika Muhyiddin mahu menjaga maruahnya, beliau perlu mempertahankan Hajiji sebagai calon Ketua Menteri pilihannya, bukan dengan secara sembunyi-sembunyi lagi.
Apakah perkiraan Muhyiddin selepas ini, mahukah beliau dilihat sebagai PERDANA MENTERI lembik yang boleh diperkotak-katikkan oleh UMNO dan BN?
Nak pilih calon Ketua Menteri pun dah pening dan bergaduh, macam mana
(Shahbudindotcom 13/09/2020)

0

0

votes
Article Rating
Kongsikan artikel ini


HUSAM SAH LETAK JAWATAN NAIB PRESIDEN AMANAH

Mesyuarat bulanan Jawatankuasa Nasional Parti Amanah Negara (AMANAH) yang diadakan pada 6hb September lepas telah meluluskan permohonan Datuk Husam Musa untuk melepaskan jawatan Naib Presiden AMANAH.
Permohonan perletakan jawatan ini adalah untuk membolehkan beliau memberikan tumpuan kepada usaha memenangkan kerusi untuk AMANAH di Kelantan, khasnya di kawasan Parlimen Kota Bharu yang beliau ketuai.
Memandangkan kebolehan dan kemampuan beliau masih diperlukan di peringkat nasional, JK Nasional AMANAH telah mengambil keputusan untuk meminta beliau berperanan memantau dan bertindak sebagai penasihat kepada tiga biro AMANAH dalam persiapan menghadapi pilihan raya umum ke15.
Tiga Biro ini adalah Biro Pilihanraya, Biro Komunikasi dan Biro Strategi. Kertas cadangan berhubung peranan baharunya sedang disediakan untuk persetujuannya.
Apa jua gambaran bahawa beliau meletak jawatan kerana tidak berpuas hati dengan Presiden atau mana-mana pimpinan AMANAH adalah tidak berasas. Sebaliknya ianya dilakukan demi melonjak dan mengukuhkan lagi kedudukan AMANAH di Kelantan, khususnya di Kota Bharu.
Sekian, terima kasih.
KHALID ABD SAMAD
Pengarah Komunikasi AMANAH
14 September 2020

0

0

votes
Article Rating
Kongsikan artikel ini


KEADILAN CABAR MUHYIDDIN TUNJUK BUKTI PENDAFTARAN PN

Saya merujuk kepada kenyataan Naib Ketua Angkatan Muda KEADILAN Malaysia, Saudara Syed Badlishah Syed Osman berhubung ketiadaan maklumat pendaftaran Perikatan Nasional di dalam rekod di laman sesawang Jabatan Pendaftaran Pertubuhan Malaysia.
Sehubungan itu, saya mencabar YAB Tan Sri Muhyiddin Yassin untuk menunjukkan bukti kelulusan pendaftaran Perikatan Nasional yang dikeluarkan secara rasmi oleh Jabatan Pendaftaran Pertubuhan Malaysia kepada umum.
Seandainya Perikatan Nasional masih belum didaftarkan secara rasmi, saya mendesak agar pihak Suruhanjaya Pilihan Raya (SPR) mengambil tindakan serta merta dengan membatalkan pencalonan semua calon-calon yang bertanding di bawah tiket Perikatan Nasional.
Pilihan raya adalah platform penting buat rakyat untuk menggunakan hak mereka sebagai warganegara. Mereka berhak untuk memilih calon dari parti yang sah disisi undang-undang untuk menjadi wakil seterusnya membentuk kerajaan negeri.
Sekiranya calon-calon yang mewakili sebuah pertubuhan haram dibenarkan untuk bertanding, ini merupakan satu penghinaan kepada sistem demokrasi berparlimen di Malaysia dan juga buat rakyat khususnya warga Sabah.
YB DATUK SERI SHAMSUL ISKANDAR MOHD AKIN
Ketua Penerangan
Parti Keadilan Rakyat
14 SEPTEMBER 2020.

0

0

votes
Article Rating
Kongsikan artikel ini


PAS BANGKIT BALAS DENDAM, TUNTUT SEMUA KERUSI KELANTAN, TERENGGANU, KEDAH DAN PERLIS?

Kecewa kerana tidak diberikan kerusi untuk bertanding dalam PRN Sabah, Pas nampaknya mula mengorak langkah untuk menuntut hak mereka yang sewajarnya dalam PRU15 datang.
Sehubungan itu, Presiden Pas, Hadi Awang berkata, Pas bakal mendominasi kerusi di Kelantan, Terengganu dan Kedah selepas ini.
Katanya, walaupun pembahagian kerusi, baik melalui MN atau PN belum lagi dimuktamadkan sehingga ini, tetapi Pas akan mendominasi sejumlah kerusi di negeri-negeri tersebut.
Selain itu, Muktamar Pas di Kelantan yang berakhir semalam juga turut meluluskan usul agar Pas diperuntukklan 50 kerusi Parlimen dalam PRU akan datang nanti.
Tuntutan itu susulan Pas tidak diperuntukkan sebarang kerusi dalam PRN Sabah di mana baik UMNO atau Bersatu, kedua-duanya enggan bertolak ansur memberi walau satu kerusi kepada parti Islam itu.
Sehubungan yang sama, Ahli Parlimen Pasir Mas, Ahmad Fadhli Shaari tampil dengan butiran antara kerusi-kerusi yang patut diberikan kepada Pas dalam PRU15 akan datang.
Katanya, kerusi-kerusi tersebut ialah 14 di Kelantan, 8 di Terengganu, 15 di Kedah, 3 di Perlis dan selebihnya boleh cari di negeri-negeri lain.
Tambah beliau, kalau Pas boleh berkorban di Sabah, apa salahnya dalam PRU15 nanti parti-parti lain pula yang berkorban.
Apa agaknya reaksi pemimpin UMNO dan Bersatu di Kelantan, Terengganu, Kedah dan Perlis berhubung permintaan Ahli Parlimen Pasir Mas itu?
Nampaknya Tok Pa, Annuar Musa, Mahadzir Khalid dan Shahidan Kassim boleh bersara sajalah selepas ini.
Kalau tidak ditunaikan pula, tak mustahil Pas akan merajuk dan keluar daripada PN dan MN sebagaimana mereka keluar PH sebelum ini.
Kalau Pas keluar PN dan MN, bukankah semua rugi juga akhirnya nanti?
(Shahbudindotcom 14/09/2020)

0

0

votes
Article Rating
Kongsikan artikel ini


APAKAH BN DAN PN AKAN SALING SABOTAJ SESAMA SENDIRI KERANA BEREBUT KERUSI KETUA MENTERI?

Perebutan jawatan Ketua Menteri Sabah antara BN dan PN secara umumnya masih lagi merupakan isu yang umpama “api dalam sekam” antara kedua-dua gabungan tersebut.
Muhyiddin Yassin pada hari penamaan calon baru-baru ini telah menamakan Hajiji Noor sebagai bakal Ketua Menteri Sabah.
Walaupun kenyataan Perdana Menteri itu dikritik dan dikecam oleh beberapa pemimpin UMNO, termasuk Presiden UMNO, Zahid Hamidi, beliau setakat ini tidak pernah menarik balik pencalonan Hajiji itu.
Ini bermakna, dalam hati Muhyiddin, beliau tetap mahukan Pengerusi Bersatu Sabah itu sebagai Ketua Menteri sekiranya Gabungan Rakyat Sabah berjaya memenangi PRN 26 September depan.
Di pihak BN, memandangkan autonomi telah diberikan kepada UMNO untuk memutuskan calon Ketua Menteri, maka sudah barang tentu Pengerusi BN dan UMNO Sabah, Bung Mokhtar Radin adalah calon utamanya.
Presiden UMNO, Zahid Hamidi juga dikatakan setuju dengan pencalonan Bung Mokhtar sebagai Ketua Menteri Sabah itu.
Mengukuhkan lagi kedudukan Bung Mokhtar ialah berikutan beliau dengan bergaya telah berjaya mengenepikan Musa Aman dan Abdul Rahman Dahlan, dua pesaingnya untuk jawatan Ketua Menteri daripada diturunkan sebagai calon BN.
Bekas Perdana Menteri, Najib Razak dalam rakaman video yang tersebar di media sosial menyebut, siapa yang yang harus menduduki kerusi Ketua Menteri Sabah mestilah dipilih daripada kalangan Adun yang mendapat sokongan majoriti Adun Sabah sendiri.
Katanya, itulah kehendak perlembagaan berkaitan pemilihan Ketua Menteri.
Berdasarkan itu, maknanya antara BN dan PN, siapa yang paling banyak menang kerusi adalah lebih berpotensi untuk menjadi Ketua Menteri.
Dalam PRN Sabah kali ini, BN bertanding sebanyak 41 kerusi, manakala PN cuma 29 kerusi saja daripada 73 keseluruhan kerusi yang ada dalam Dun Sabah.
Dari segi logiknya, ini memperlihatkan peluang BN untuk mengisi jawatan Ketua Menteri adalah lebih cerah berbanding PN.
PN, walau jika ditakdirkan menang semua 29 kerusi sekali pun, mereka tetap tidak cukup majoriti untuk menuntut jawatan Ketua Menteri.
Dengan perebutan yang masih terbuka itu, apakah mungkin antara BN dan PN, mereka akan saling mensabotaj sesama sendiri bagi memastikan masing-masing memenangi jumlah kerusi yang lebih banyak, seterusnya lebih berpeluang meraih jawatan Ketua Menteri?
Ini kerana, meski PN dan BN adalah ahli dalam Gabungan Rakyat Sabah bersama PBS yang mempunyai matlamat menumbangkan Warisan, sudah tentu siapa yang memiliki jumlah kerusi lebih banyak dalam gabungan itu mempunyai peluang lebih tinggi untuk disokong sebagai Ketua Menteri.
Atau mungkinkah juga cubaan memastikan Hajiji dan Bung Mokhtar kalah turut merupakan perkiraan utama sesama BN dan PN?
Dalam perkembangan lain, Pas yang tidak diperuntukkan kerusi dalam PRN Sabah ini turut mengumumkan akan melancarkan jentera partinya sendiri yang melibatkan kira-kira 2,000 anggota.
Timbalan Presiden PAS, Tuan Ibrahim Tuan Man berkata, beliau sendiri akan ke Sabah hari ini untuk melancarkan jentera parti itu.
“Saya akan pergi ke Sabah untuk melancarkan jentera PAS bagi membantu rakan-rakan PN bagi memastikan kerusi yang ditandingi dapat dimenangi,” katanya lagi.
Persoalan di sini, kenapa Pas hanya umum nak bantu PN saja?
Adakah Pas tidak akan membantu BN yang mana UMNO adalah rakan kongsinya dalam Muafakat Nasional?
Apakah ini bermakna Pas lebih menyokong Hajiji berbanding Bung Mokhtar untuk jadi Ketua Menteri menggantikan Shafie Apdal?
(Shahbudindotcom 15/09/2020)

0

0

votes
Article Rating
Kongsikan artikel ini


AZMIN PERLEKEH CALON KETUA MENTERI BN?

Selepas Muhyiddin Yassin baru-baru ini menamakan Hajiji Noor sebagai Ketua Menteri sekiranya GRS memenangi PRN Sabah, isu itu kini tambah hangat dengan sokongan Azmin Ali terhadap perkara itu.
Menurut beliau, Hajiji adalah seorang pemimpin yang dihormati dan sangat layak untuk memimpin Sabah.
“Malah mendengarnya berucap saja, saya dapati Hajiji sememangnya layak untuk jadi Ketua Menteri.
“Ini bukan pandangan peribadi saya saja tetapi juga Perdana Menteri, Muhyiddin Yassin.
“Seperti yang saya sebutkan, Perdana Menteri telah menyatakan secara terbuka bahawa pada pihak kami, PN ingin mencadangkan Hajiji sebagai calon yang sesuai.
“Kami perlu memastikan rakyat Sabah bahawa ini masa depan untuk mereka dan negeri ini.
“Kami mahu calon yang kuat, berupaya memimpin Sabah dan kerajaan negeri.
“Saya fikir beliau perlu diberi peluang memimpin rakyat Sabah,” kata Azmin yang baru-baru ini menyertai Bersatu ketika berkempen untuk GRS yang dianggotai PN-BN-PBS di Tuaran.
Woww….hebat sekali sokongan Azmin terhadap Hajiji agar Pengerusi Bersatu Sabah itu benar-benar berpeluang menjadi Ketua Menteri selepas PRN 26 September ini.
Lambungan yang kuat terhadap Hajiji ini dengan sendirinya bermakna Azmin sedang memperlekeh calon Ketua Menteri yang ditonjolkan UMNO dan BN iaitu Bung Mokhtar Radin.
Dengan Menteri Kanan itu mengatakan Hajiji sebagai calon Ketua Menteri yang kuat, dihormati dan sangat layak untuk jawatan itu, adakah ini bermakna Bung Mokhtar Radin, pesaing bagi jawatan itu yang mahu dinaikkan UMNO dan BN sebagai calon yang tidak kuat, tidak dihormati dan sangat tidak layak?
Adakah juga Azmin bermaksud oleh kerana Bung Mokhtar sedang berdepan kes rasuah di mahkamah, maka beliau dilihat tidak kuat, tidak dihormati dan sangat tidak layak untuk menjadi Ketua Menteri Sabah?
(Shahbudindotcom 15/09/2020)

0

0

votes
Article Rating
Kongsikan artikel ini


BUNG MOKHTAR MUNGKIN KECUNDANG KEPADA HAJIJI UNTUK JADI KETUA MENTERI

Siapa akan jadi Ketua Menteri sekiranya Gabungan Rakyat Sabah berjaya menewaskan Warisan pada PRN 26 September nanti, bukan saja isu yang terus menjadi perdebatan sehingga ini, malah ternampak makin hari makin bertambah kusut jadinya.
Di pihak PN, terutamanya Bersatu, nama yang dicanangkan ialah Hajiji Noor, Adun Sulaman sejak 2004 yang juga merupakan Pengerusi Bersatu Sabah.
Sementara di pihak BN, khususnya UMNO, calon Ketua Menterinya ialah Bung Mokhtar Radin, Ahli Parlimen Kinabatangan yang kali ini turun bertanding di Dun Lamaq.
Bung Mokhtar juga adalah Pengerusi UMNO dan BN Sabah.
Walaupun PN, BN dan PBS setuju bergabung di bawah Gabungan Rakyat Sabah sebagai simbol kesatuan untuk menumbangkan Warisan, hakikatnya calon Ketua Menterinya tetap ada dua.
Sesungguhnya keadaan ini adalah sesuatu yang memalukan dan menggambarkan kegagalan Muhyiddin Yassin selaku Perdana Menteri yang mengumumkan pembentukan Gagasan Rakyat Sabah sehari sebelum hari penamaan calon, 12 September lalu.
Lebih buruk, setelah Muhyiddin sendiri melontarkan nama Hajiji tanpa berunding dengan UMNO dan BN, pemimpin Bersatu yang lain seperti Azmin Ali menghangatkan lagi perdebatan mengenai perkara itu dengan memberi sokongan serta pujian terbuka terhadap Pengerusi Bersatu Sabah itu yang digambarkannya lebih layak, lebih dihormati dan lebih bersih untuk menduduki kerusi Ketua Menteri.
Kata-kata Azmin itu sekaligus memberi gambaran Bung Mokhtar tidak berapa layak, tidak cukup dihormati dan tidak seratus-peratus bersih jika dibandingkan dengan Hajiji.
Presiden UMNO, Zahid Hamidi yang memang diketahui menyokong Bung Mokhtar untuk jadi Ketua Menteri tentu saja segera “melompat” apabila Bersatu berterusan membangkitkan perkara yang tidak pernah diperbincangkan itu.
Pada mulanya beliau berkata, soal siapa jadi Ketua Menteri Sabah hanya akan diputuskan setelah BN dan sekutunya berjaya memenangi PRN 26 September nanti.
Semalam pula, Zahid Hamidi berkata, parti yang memenangi kerusi terbanyak sepatutnya diberi hak memilih calon Ketua Menteri.
Dengan BN bertanding 41 kerusi, manakala PN hanya 29 kerusi, Zahid Hamidi dengan jelas cuba mengingatkan Bersatu agar “jangan lebih lajak daripada laju” dalam menuntut kerusi tersebut kerana parti itu hanya bertanding sedikit kerusi saja.
Daripada satu segi, oleh kerana BN bertanding lebih banyak kerusi, Bung Mokhtar lebih mempunyai peluang berbanding Hajiji untuk menjadi Ketua Menteri.
Tapi, adakah matematik politik selalu begitu?
Berdasarkan perkembangan setakat ini, persaingan pembangkang iaitu BN, PN dan PBS untuk berhadapan dengan Warisan adalah cukup sengit dan mencabar.
Ia ditambah lagi dengan berlakunya pertindihan calon sesama sendiri dalam kelompok Gabungan Rakyat Sabah di 17 kawasan, selain turut serta bertanding Parti Cinta Sabah, pimpinan Anifah Aman yang diramalkan tidak mustahil mampu membuat kejutan memenangi beberapa kerusi.
Dengan yang demikian, tiada parti dijangka mampu berdiri sendiri untuk membentuk kerajaan selepas keputusan 26 September nanti.
Ini bermakna, walaupun BN bertanding 41 kerusi, tetapi ia dilihat mustahil mampu menang sekurang-kurangnya 37 kerusi iaitu jumlah paling minima untuk menubuhkan kerajaan.
Mahu tidak mahu, meski berpotensi memenangi lebih banyak kerusi, BN tetap memerlukan sokongan daripada PN yang bertanding 29 kerusi dan PBS yang bertanding 22 kerusi bagi mencukupkan angka membentuk kerajaan.
Malah, sekiranya Parti Cinta Sabah turut memenangi sejumlah kerusi, sokongan mereka juga adalah diperlukan sama.
Jika demikian, andai ditakdirkan Warisan berjaya ditumbangkan, siapakah antara Bung Mokhtar dan Hajiji yang lebih berpeluang menduduki kerusi Ketua Menteri mewakili Gabungan Rakyat Sabah?
Harus diakui bahawa jika itu berlaku, peluang Hajiji adalah lebih tinggi berbanding Bung Mokhtar.
Ini kerana berbanding Bung Mokhtar, Hajiji dikatakan lebih mudah mendapat sokongan daripada PBS, parti yang setuju berada dalam Gabungan Rakyat Sabah dan menerima kepimpinan Muhyiddin, tetapi tidak menyertai PN atau BN.
Selain itu, sekiranya sokongan daripada Parti Cinta Sabah juga diperlukan, parti itu dipercayai lebih sedia menerima Hajiji berbanding Bung Mokhtar.
Dalam hal ini, pada malam 26 September nanti, andai Warisan kecundang di mana UMNO serta BN mungkin menang lebih banyak kerusi berbanding PN, tetapi Hajiji daripada Bersatu lebih berpeluang untuk menduduki kerusi Ketua Menteri.
(Shahbudindotcom 16/09/2020)

0

0

votes
Article Rating
Kongsikan artikel ini


GUNA POPULARITI MUHYIDDIN BUKTI DUA CALON KETUA MENTERI ‘TAK BERGUNA’

Strategi menggunakan populariti Muhyiddin Yassin sebagai watak utama untuk menarik sokongan pengundi di Sabah sebenarnya membuktikan dua calon Ketua Menteri yang diwar-warkan BN dan PN adalah tidak berguna atau dalam erti kata lain “useless”.
Ia memperlihatkan kedua-dua calon Ketua Menteri, Bung Mokhtar Radin dan Hajiji Noor, langsung tidak mempunyai ciri-ciri yang boleh mempengaruhi pengundi untuk menyokong BN dan PN.
Lebih buruk lagi, kedua-dua mereka pula sedang berebut jawatan sesama mereka untuk menjadi Ketua Menteri.
Muhyiddin menyedari langkah meletakkan Hajiji adalah risiko yang terpaksa diambilnya kerana Adun Sulaman itu bukanlah tokoh yang cukup berwibawa, tetapi dipilih semata-mata kerana jasanya mengembangkan Bersatu ke Sabah.
Bung Mohktar kini dalam keadaan tertekan selepas pengumuman Muhyiddin menonjolkan Hajiji itu kerana dirinya juga mahu menjadi Ketua Menteri tapi tidak mendapat perkenan daripada Perdana Menteri.
Masakan Bung Mokhtar berani melawan Muhyiddin kerana dirinya juga terpaksa bergantung kepada ihsan Muhyiddin jika mahu menjadi Ketua Menteri.
Dalam masa yang sama, Bung Mokhtar tidak mempunyai aura yang dapat menarik sokongan pengundi terhadap BN.
Kesimpulannya, Muhyiddin sama sekali tidak mempunyai kepercayaan kepada calon pilihannya atau dalam erti kata lain “tidak berguna” tetapi sudah terlepas cakap, maka terpaksalah menelan apa jua kesan daripada keputusannya tersebut.
Semakin hampir dengan tarikh mengundi, semakin Muhyiddin nampak terdesak apabila terpaksa kerap turun ke Sabah untuk berkempen memandangkan jentera kedua-dua BN dan PN dilihat tidak bergerak serta terlalu lemah.
Berbeza dengan momentum jentera Warisan yang dipimpin Shafie Apdal yang lebih agresif dan tersusun dalam menyampaikan mesej kepada pengundi di Sabah.
Lebih menghairankan, poster calon Ketua Menteri Sabah daripada BN dan PN tidak diketengahkan sama sekali sebaliknya kini poster-poster Muhyiddin pula bertebaran di bandar Kota Kinabalu dan seluruh Sabah.
Situasi ini jelas menunjukkan Muhyiddin langsung tidak menghormati sentimen rakyat Sabah yang tidak mahukan campur tangan Kuala Lumpur atau Semenanjung dalam politik di negeri bawah bayu itu.
Mahu tidak mahu, pengundi perlu tahu kemelut politik di Sabah ini sebenarnya dicetuskan oleh Muhyiddin sendiri bersama dua orang kepercayaannya, Hamzah Zainuddin yang juga Setiausaha Agung Bersatu dan Setiausaha Politiknya, Nardin Awang.
Kedua-dua orang kepercayaannya itu jugalah yang mengatur langkah diambil bersama Musa Aman tetapi digagalkan selepas DUN dibubarkan oleh TYT Sabah, Tun Juhar Mahiruddin.
Kini, Muhyiddin juga dikatakan sudah ada perjanjian dengan Musa untuk melantiknya sebagai TYT Sabah selepas gagal dalam cubaan untuk menjadi Ketua Menteri Sabah sekali lagi.
Slogan Muhyiddin supaya pengundi memilih parti yang seiring dengan Kerajaan Persekutuan adalah penghinaan besar kepada orang Sabah yang sudah sekian lama bijak berdikari dalam membuat pilihan, bahkan sudah beberapa kali juga menukar kerajaan.
Sudahlah Muhyiddin menjadi pencetus utama kepada PRN Sabah, kini beliau pula mahu menentukan siapa jadi Ketua Menteri Sabah supaya dapat mengikut cakap daripada Semenanjung.
Jika itulah zikir dan kepercayaan Muhyiddin bahawa orang Sabah tidak mampu mentadbir negeri sendiri, maka orang Sabah patut menunjukkan jalan keluar kepada orang Semenanjung yang tidak menghormati mereka.
Orang Sabah perlu menunjukkan mereka bermaruah dan bukan sekadar jadi “puppet” kepada Muhyiddin dan orang Semenanjung lagi.
(Shahbudindotcom 17/09/2020)

0

0

votes
Article Rating
Kongsikan artikel ini


MUHYIDDIN YANG PELUPA….

Perdana Menteri, Muhyiddin Yassin berkata, kerajaan bersetuju menaikkan elaun sara hidup nelayan daripada RM250 kepada RM300 sebulan.
“Saya ingin ingatkan, sewaktu Pakatan Harapan (PH) mentadbir negara, Warisan adalah sebahagian daripada PH.
“Di waktu itu, elaun sara hidup nelayan adalah RM300 sebulan, tetapi dipotong kepada RM250.
“Hari ini saya ingin umumkan, kita kembalikannya kepada RM300 semula,” katanya sambil disambut tepukan gemuruh ketika berucap melancarkan Skim Subsidi Baja dan Racun Padi Bukit Huma di Beaufort.
Walaupun ini adalah program kerajaan, tetapi jelas Muhyiddin telah menggunakannya sebagai pentas untuk berkempen bagi memenangkan PN dan menjatuhkan Warisan.
Tetapi, dalam beliau seronok menghentam Warisan kerana parti itu merupakan sebahagian daripada PH yang menurunkan elaun sara hidup nelayan daripada RM300 kepada 250, Muhyiddin agaknya terlupa dirinya juga sebahagian sebahagian daripada PH ketika itu.
Ketika itu, beliau adalah Presiden Bersatu, salah satu komponen PH dan merupakan menteri dengan portfolio Kementerian Dalam Negeri menjadi tanggungjawabnya.
Berbanding kedudukan Bersatu sebagai komponen PH, sebaliknya Warisan hanyalah menyokong dan bersama dengan PH saja.
Jadi, kalau Warisan dituduhnya sebagai sebahagian daripada PH yang menurunkan elaun sara hidup nelayan, Muhyiddin sendiri pada waktu itu lebih kanan kedudukannya dalam PH.
Lupa ke?
Adakah derita kanser yang dihadapinya membuatkan beliau sekarang lupa banyak perkara?
Apa yang beliau buat pada waktu itu?
Pernahkah Muhyiddin membantah keputusan PH menurunkan elaun nelayan sebanyak RM50 itu?
Jika beliau sendiri tidak pernah membantah, kenapa pula disalahkan Warisan dalam hal itu?
Bukankah dirinya sendiri bersalah sama?
Untuk makluman Muhyiddin, kalau beliau nak tahu, inilah yang peribahasa kata – muludah ke langit akhirnya tertempek ke muka sendiri.
Tak malu ke?
(Shahbudindotcom 17/09/2020)

0

0

votes
Article Rating
Kongsikan artikel ini


BN DAN PN – DARIPADA BEREBUT KETUA MENTERI KEPADA BEREBUT PERDANA MENTERI

Muhyiddin Yassin kini sedang gigih berkempen bagi memastikan GRS berjaya memenangi PRN Sabah mengalahkan Warisan.
Tetapi, lebih penting daripada itu ialah Muhyiddin mahu memastikan PN menang sejumlah kerusi yang selesa agar hasratnya untuk meletakkan Hajiji Noor sebagai Ketua Menteri yang baru menggantikan Shafie Apdal menjadi kenyataan.
Kalau GRS ditakdirkan menang, namun BN yang akhirnya memenangi lebih banyak kerusi dan Bung Mokhtar yang mengangkat sumpah sebagai Ketua Menteri, ia adalah suatu kegagalan bagi Muhyiddin.
Berbanding jika Warisan menang lagi dan Shafie terus kekal sebagai Ketua Menteri, ia tidaklah begitu memedihkan hati Muhyiddin berbanding melihat Bung Mokhtar mengangkat sumpah sebagai peneraju baru kerajaan negeri Sabah.
Apabila UMNO menang lebih banyak kerusi dan kerusi Ketua Menteri juga dimiliki parti itu, ia adalah petanda buruk buat Bersatu untuk menuntut pembahagian kerusi yang memihak kepada mereka dalam PRU15 akan datang.
Dengan menang di Sabah, UMNO sudah pasti akan lebih berkeras untuk meminta kerusi yang melebihi Bersatu agar seterusnya dapat pula merampas kerusi Perdana Menteri daripada Muhyiddin.
Perebutan kerusi Ketua Menteri antara UMNO dengan Bersatu dalam PRN Sabah 26 September ini bukanlah suatu rahsia lagi.
Walaupun sebelum ini, baik UMNO atau Bersatu, tidak menamakan sesiapa sebagai calon Ketua Menteri mereka, tetapi ia mula menjadi masalah apabila Muhyiddin sendiri secara terbuka mahu Hajiji bagi mengisi jawatan itu.
Ia kemudian mengundang kecaman daripada bebarapa pemimpin UMNO, bahkan Zahid Hamidi sendiri mengatakan, antara BN, PN dan PBS yang bergabung dalam GRS, siapa yang mampu memenangi jumlah kerusi terbanyak seharusnya berhak menentukan calon Ketua Menteri.
Sekaligus ini merupakan cabaran buat PN yang hanya bertanding 29 kerusi berbanding BN yang bertanding 41 kerusi.
Begitu pun, disebabkan Muhyiddin sudah membuat pengumuman bahawa Hajiji calon Ketua Menteri bagi PN, beliau kini tidak ada pilihan lain selain kena berusaha semampu mungkin memastikan kemenangan berpihak kepadanya.
Gagal memastikan kemenangan GRS, gagal memastikan PN memenangi lebih banyak kerusi dan gagal menjadikan Hajiji sebagai Ketua Menteri, ia adalah suatu kegagalan bagi Muhyiddin untuk mempertahankan kerusi Perdana Menterinya.
Walaupun Muhyiddin mengumumkan pilihanraya awal akan diadakan secepat mungkin sebaik saja GRS berjaya memenangi PRN Sabah, perkara itu tidak mungkin berlaku jika tiga sasarannya itu gagal dicapai.
Bagi UMNO pula, kemenangan BN di Sabah dan berjaya meletakkan Bung Mokhtar yang masih ada kes mahkamah sebagai Ketua Menteri, ia adalah suatu isyarat yang sangat baik bagi masa depan Zahid Hamidi.
Ia dengan sendirinya akan membuka ruang juga bagi Zahid Hamidi yang turut sedang berdepan kes mahkamah untuk dinamakan sebagai calon Perdana Menteri untuk BN.
Sebab itu, dalam PRN Sabah ini, selain BN dan PN sedang berebut jawatan Ketua Menteri, kedua-duanya juga bakal berebut kerusi Perdana Menteri selepas ini.
(Shahbudindotcom 18/09/2020)

0

0

votes
Article Rating
Kongsikan artikel ini


DUA KALI MB PILIHAN MUHYIDDIN GAGAL DI JOHOR, SEKARANG ADA HATI LAGI NAK PILIH DI SABAH?

Bukan rahsia lagi dua bekas Menteri Besar Johor ketika era pemerintahan PH adalah datang daripada buah fikiran serta cadangan Muhyiddin Yassin yang akhirnya kedua-dua mereka berakhir dengan kegagalan.
Osman Sapian dan Dr Sahruddin Jamal ini adalah orang pilihan Muhyiddin memandangkan beliau merupakan ahli politik senior di negeri tersebut, selain kedudukannya sebagai Presiden Bersatu.
Mahu atau tidak, Muhyiddin perlu mengakui pilihannya itu adalah suatu kegagalan apabila kedua-dua orang kepercayaannya itu dilihat lemah dan gagal dalam melaksanakan tugas serta tanggungjawab dengan baik di Johor.
Mereka berdua bukan sahaja tidak dapat mentadbir dengan baik, malahan kurang disenangi kerana beberapa isu berbangkit yang gagal diselesaikan dengan baik.
Malah, hubungan kerajaan negeri dengan Istana Johor juga agak renggang ketika era kedua-dua Menteri Besar pilihan Muhyiddin itu.
Pada PRN Sabah kali ini pula, Muhyiddin secara terbuka sudah menyatakan hasratnya berhubung calon Ketua Menteri pilihannya dan lebih menarik lagi keputusan tersebut dibuat tanpa berbincang bersama rakan sekutunya BN.
Nama yang dipilihnya adalah calon kerusi DUN Sulaman, Datuk Hajiji Noor yang juga merupakan Pengerusi Bersatu Negeri Sabah dan pilihannya itu dipercayai dibuat sebagai membalas jasanya mengembangkan parti itu ke negeri tersebut.
Walaupun dianggap parti baharu dan masih belum pernah diuji di Sabah, Muhyiddin dilihat memberikan kepercayaan penuh kepada Hajiji, walhal calon pilihannya itu adalah “katak” yang bertanding atas tiket UMNO semasa PRU14 lalu dan kemudian melompat menyertai Bersatu.
Hajiji sememangnya dilihat kurang berpengalaman dan tidak mempunyai pengaruh untuk menarik sokongan pengundi, lemah dalam komunikasinya serta terlalu mengharapkan bantuan daripada pemimpin Bersatu dari Semenanjung dalam kempen PRN Sabah ini.
Sepanjang tempoh berkempen, semua menteri daripada Bersatu seolah-olah dikerah untuk membantu Muhyiddin dan calon-calon Bersatu di mana segala macam bentuk program atau projek ternampak dikhususkan untuk mendapatkan undi.
Maka, ke sana ke sini lah menteri-menteri Bersatu turun membantu Muhyiddin bagi memenangkan Hajiji dan merampas semula Sabah daripada kerajaan Warisan.
Sememangnya Muhyiddin memerlukan kemenangan ini dan ia penting bagi survival politiknya sebagai Perdana Menteri, walhal risiko yang diambilnya dengan menamakan Hajiji adalah satu tindakan yang akan “membunuh persahabatan” antara partinya, Bersatu dengan UMNO yang dipimpin oleh Ahmad Zahid Hamidi.
Sekiranya di Johor pun Muhyiddin gagal dalam pemilihan calonnya, adakah kali ini kegagalan yang sama bakal berulang di Sabah?
Sama ada Hajiji akan memberikannya kemenangan atau kekalahan pasti akan memberi kesan politik yang besar buat dirinya.
Nasib Muhyiddin sebagai Perdana Menteri sebenarnya akan ditentukan pada 26 September ini, tarikh itu merupakan pertarungan hidup dan mati buat karier politiknya.
(Shahbudindotcom 18/09/2020)

0

0

votes
Article Rating
Kongsikan artikel ini


IKHLASKAH MUHYIDDIN MAHU MEMBANTU SABAH?

Perkara yang menjadi bualan di kalangan rakyat Sabah ketika ini adalah tentang keikhlasan Muhyiddin Yassin dalam setiap ucapannya yang berjanji pelbagai projek dan program untuk membantu negeri Sabah kononnya rakyat negeri itu mundur dan ketinggalan.
Mereka mempersoalkan keberadaan Muhyiddin yang sibuk di Kuala Lumpur sehinggakan sekali pun tidak menjenguk negeri Sabah ketika di landa teruk gelombang wabak Covid-19.
Adakah orang Sabah ini sekadar “second class” kepada Muhyiddin dan hanya diperlukan semasa pilihan raya sahaja untuk meraih undi?
Mungkin juga itu pandangan Muhyiddin dan para pegawainya, jika tidak masakan para pengamal media juga mula meluahkan rasa kurang senang mereka dengan para pegawai media Muhyiddin yang susah untuk berurusan.
Pegawai penerangan dan media daripada Jabatan Penerangan Sabah juga dikatakan mula kurang senang apabila mereka diarah memberikan liputan kepada Muhyiddin dan tidak perlu memberikan liputan kepada Ketua Menteri sementara, Shafie Apdal.
Lebih mengecewakan, pada awal krisis politik Sabah ini bermula apabila Muhyiddin menghantar dua orang kepercayaannya iaitu Menteri Dalam Negeri, Hamzah Zainuddin dan Setiausaha Politik, Nardin Awang sebagai operator utama untuk berunding dengan bekas Ketua Menteri, Musa Aman bagi merampas kerajaan negeri Sabah dari Warisan.
Kali pertama Muhyiddin turun ke Sabah adalah pada 29 Ogos lepas dan ia adalah lawatan kali pertama beliau sebagai Perdana Menteri sejak dilantik pada 1 Mac lalu.
Sedikit pun beliau tidak pandang negeri Sabah ini penting sehinggalah rancangan untuk mengambil alih negeri tersebut secara pintu belakang yang direncana oleh Hamzah dan Nardin gagal.
Muhyiddin sebenarnya tidak menyangka rancangannya itu digagalkan, tidak seperti yang berlaku di Johor, Kedah dan Melaka apabila pentadbiran kerajaan negeri tersebut bertukar tangan kepada UMNO dan rakannya, PAS.
Kini, tembelang Muhyiddin sebenarnya sudah terdedah, beliau adalah arkitek utama polemik politik di Sabah ini.
Dan kini beliau mahu menagih dan meminta simpati pengundi Sabah untuk menyokongnya kerana kegagalannya untuk merampas kerajaan secara pintu belakang seperti dilakukannya di Semenanjung sebelum ini.
Sekarang, apabila tiba kempen pilihan raya Muhyiddin juga tanpa segan silu turun berkempen dengan membawa sentimen Semenanjung untuk menawan hati para pengundi dengan mengumumkan pelbagai macam projek dan program yang kononnya untuk membantu rakyat Sabah.
Tidak cukup dengan itu, Muhyiddin juga secara terang-terangan menghina orang Sabah dengan mengatakan “Sabah negeri Miskin, rakyatnya tidak membangun”.
Bagi orang Sabah ini adalah satu penghinaan daripada orang Semenanjung kepada mereka kerana selama ini bukankah UMNO dan Barisan Nasional yang paling lama memerintah negeri tersebut?
Begitu mudah seorang Perdana Menteri menghina orang Sabah dengan kata-kata yang tidak membina dan membantu, beliau mungkin terbawa-bawa corak kempen semasa di Semenanjung yang boleh membeli rakyat dengan gula-gula atau pun budaya dedak yang pernah dibawa oleh bekas Perdana Menteri, Najib Razak.
Jika orang Sabah mahu terus dihina dan tidak memiliki harga diri, mereka boleh memilih Muhyiddin dan konco-konconya Barisan Nasional, tetapi jika ingin menjadi orang Sabah yang dihormati dan mempunyai harga diri, beranilah melakukan perubahan dengan menolak budaya politik Semenanjung.

0

0

votes
Article Rating
Kongsikan artikel ini